
Quae ratio intercedere debeat inter 
hominem et Deum atque inter ipsos 


homines Immaculata nos docet 


Labor, quem quis hucusque ad augenda bona fortunae immedia 
te non susciplebat, parvi aestimabatur. Qua de causa permultae orie- 
bantur obiectiones sacerdotes oppugnantes, ad eorum pro animarum 
salute conatum contemnendum. 

Utinam saltem in hoc desistant: sacerdotem populi hostem procla- 
maverunt. 

Hisce tamen temporibus auctoritas nostra, in numero quidem ca- 
tholicorum, magis ac magis augetur. Mens catholica crescit in cogno- 
scendis Christi praeceptis; materialismus, etsi non e tota hominum vi- 
ta, saltem in eorum doctrina labefactatur. Aliter iam sapit homo eru- 
ditus, alio in rerum ordine iuventus Universitatum versatur, itemque 
consuetudo catholicorum operariorum eorumque mens mutatur. 

Conditiones itaque apostolico labori magis hodie accommodatae 
apparent, etiamsi nunc quoque magnam animi constantiam exigant. 

Quid igitur sacerdotis cor inflammet, ut pro aliorum salute vitam 
suam sacrificet? Primo sacerdotii anno alacritas ipsa sufficiebat. Po- 
stremis vero annis fundamentum, in quo omne studium ad Christum 
cognoscendum confertur, ut profundius perspiciatur, necesse est. 
Fundamentum hoc correlationem inter Deum et homines esse, nemo 
est, qul neget. 

Quanti momenti sit illa in vita sacerdotis, quisnam nesciat. Sine 
ea nihil ommino solidum pro animarum lucro suscipitur. 

Tota Dei actio ad salvandas et sanctificandas nostras animas in 
correlatione veluti inter Deum et homines et inter ipsos homi- 


nes, ut ita dicam, habendo prae oculis praesentem supernatu- 


ralem oeconomiam, fundatur. A morali enim creaturarum qua- 
litate maior minorve externa Dei gloria procedit. Et vicissim beatitu- 


. do et prosperitas hominis a gloria quae Deo datur, pendet. Deus et 


homo! Utriusque igitur finis assecutio rationem tum in voluntate Dei 
tum in voluntate hominis habet — non eodem tamen modo. 

Cum progressus in vita spirituali hominum multis conditionibus 
in quibus vivimus et versamur, quarumque existentia a nobis depen- 
det, aut acceleratur aut tardatur, ideo huius correlationis sensum nos 


"sacerdotes imprimis intelligere debemus, ne quis coram Deo conque- 


ratur se ob nostram malevolentiam suum supernaturalem finem asse- 
qui non potuisse. 

Quia tamen a Summis Pontificibus multum laudatur et commen- 
datur cooperatio saecularium catholicorum una cum sacerdotibus in 
vinea Christi, ergo eorum quoque mentem hac in re illuminare eorum- 
que ideam claram, distinctam formare debemus. 

Qua in re perfectissimum ad imitandum nobis exemplar Christus 
est — utpote „bonus pastor, qui animam suam dat pro ovibus suis ut 
vitam habeant et abundantius habeant". Tale vividum exemplum 
praestat nobis etiam Immaculata Virgo. 

Nonne Eius, tempore Annuntiationis, se gerendi modus in nobis 
summam admirationem excitat? Promissione enim ab Archangelo fa- 

cta Maria, etsi iam super omnes terrae incolas ob gratiam Immacula- 
tae Conceptionis superexaltata, proximam in coniunctionem cum Deo 
infrat. 

91 tamen [Immaculata Virgo verbis Dei nuntii consenserit, non ra- 
tione dignitatis Matris Dei, quae hac de causa Ei obvenerit, sed quia 
Deum et homines propter Deum diligebat. 

Omnia enim prophetarum verba de Christo venturo plane cogno- 
scendo, conclusione deducta perspicere potuit omnes vitae amarissi- 
mas circumstantias Matris Filii Dei. Antequam Deus superposuerit ca- 
piti Eius coronam duodecim stellarum, homines ingrati caput eius do- 
lorum corona circumdabunt, Eiusque in cor gladium septem dolo- 
rum infigent. 

Maria enim omnia prophetarum verba sensu proprio, ne paulisper 
quidem materialismi nebula velato, intelligebat. Prophetias ergo de 
passionibus et morte Filii Dei cum Eius messianica missione admira- 
biliter referebat: 

„Deus Deus meus, respice in me, quare me dereliquisti. ..Ego au- 
tem sum vermis et non homo, opprobrium hominum et abiectio plebis. 

..Circumdederunt me vituli multi, tauri pingues obsederunt me. 

..Foderunt manus meas et pedes meos, dinumeraverunt omnia 
Ossa mea”. 

Omnia haec de crudeli Christi morte legendo, Mariae ne unquam 
concidit animus. Immo, ardenti in Deum et homines flagrans amore, 
etsi numquam se Dei Matrem posse esse existimaret, in prophetarum 
schola, ut optima Dei Genitrix evaderet, rite educabatur, alacer in pas- 
sionibus, prompta in vovenda vita sua Suique Filii pro nostra salute. 

Nihil mirum igitur, quod Maria ad Archangeli propositum suum 
consensum dederit: Ecce ancilla Domini, fiat mihi secundum verbum 
tuum. Quibus in verbis parata apparet Immaculata Virgo in salvifico 
Dei opere, nullis obstantibus periculis, ancillam esse. 


Tamquam Dei Mater, Maria particeps facta est messianici operis 
Christi, Sui Filii. 

Et numquam animus Mariae labefactus est. Neque ignorantia 
hominum, qui sine ullo affectu Christum aspiciebant, neque hostium 
malevolentia, neque eorum invidia qua Deum suum ad mortem cru- 
cis prosequebantur - Mariam a re Christi declinaverunt. Omnia enim 
propter Deum et pro hominum salute passa est. 

Nonne et hodie Immaculatae Virginis admiranda est insolita pa- 
11611113, perseverantia eius erga homines caritatis. Quam saepe sua 
sponte homines, miseros filios suos, ut eos de stercore moralis mise- 
rae sublevet, gratia illuminat et incitat. Et numquam agere cessat, 
etsi non semel nullam veluti spem habeat emendandi peccatores, et- 
si ob contumaciam et coecam hostium invidiam confusa est. 

En perfectissimae inter Deum et homines correlationis intelligen- 
dae exemplar: in regno Christi, filii Dei, non autem filii mund:, esse 
debent. 

Victrix Immaculata Virgo, quae caput serpentis Virgineo pede 
semper conterit, est nobis perpulchrum exemplum apostolici conatus. 
Sub eius vexillis malum victum, gloriam Dei auctum, hominesque in- 
anibus gaudiis privatum iri, speramus. 

In schola Reginae Apostolorum ardentis cordis cooperatores in 
uod Christi educantur. Idem iam B. Ludovicus M-a Grignon con- 
cludit: 

,.Ante consummationem saeculi Deus cum Sancta Sua Matre 
sanctos sibi conformabit, qui sicut cedrus Libani arbuscula, ita illi alios 
sanctitate praecellent. Qui quidem sancti ut Dei hostibus resistant, qui 
undique Eum impugnant, vocabuntur. Speciali in Sanctissimam Vir- 
ginem devotione flagrantes, ab Ea illuminati, Eius lacte potabuntur, 
Spiritu Eius dirigentur, Eiusque brachio ita suffulcientur ut ura manu 
dimicent et altera aedificent. Una manu oppugnabunt, affligent et 
delebunt: haereticos una cum eorum pravis sententiis, omnes a do- 
ctrina vere Christiana alienos, falsorum deorum cultores et peccatores 
cum eorum pravitate; altera vero manu verum Salomonis templum 
extruent et mysticam Dei urbem i. e. Sanctam Virginem, quam Patres 
Ecclesiae „Templum Salomonis" et „Urbem mysticam" appelarunt. Qui 
quidem Dei Genitricis ardentes cultores orbem totum verbis et exem- 
plo ad veram Immaculatae Virginis devotionem excitabunt, quod ce- 
terum multos eis hostes, attamen et multas victorias eis parabit atque 
magnam Deo gloriam afferet". Mpi. 


Ád Ecclesiam delendendam — 


sub signo Immaculatae 


DE MILITIA IMMACULATAE CONDITA EIUSQUE PRIMIS 
PROGRESSIBUS 


Ante Bellum Gentium, Romae, in vitae Christianae urbe capitali Li- 
berorum Caementariorum (vel Latomorum) coniuratio quamquam 
a Pontificibus Maximis persaepe reprehensa tamen in dies magis gras- 
sabatur. Neque metuerunt in Giordani Bruni festis vexillum atrum cir- 
cumíerre cum Michaelis Archangeli imagine a Satana Lucitero, qui 
vocatur, conculcati, aut ante aedium Vaticani fenestras insignia Lato- 
morum ostendere. Etiam talia manus quaedam furiosae scribere ausae 
sunt: Satanas in monte Vaticano regnabit, Pontifex Maximus autem 
portitor ei serviet" et alia huius modi opprobria. Quae immania erga 
Christi Ecclesiam Eiusque Vicarium temporalem odia non sunt singu- 
lorum hominum dementium ineptiae, sed modus, via ac ratio agendi, 
qui ex Latomorum praecepto colligitur: Ut omnis doctrina divina, im- 
primis catholica destruatur. 

Cuius coniurationis foci in omnibus regionibus constituti, variis 
modis plus minus perspicuis unam tamen eandemque rem aguni. Eo 
consilio multis variisque societatibus utuntur, quae eis auctoribus re- 
rum divinarum inscientiam propagant moresque corrumpunt; quod Li- 
beri Caementarii praecipue curant hoc consilio: „Rem Catholicam non 
ratiocinatione, sed moribus corruptis vinci posse”. Itaque animos ho- 
minum eo genere litterarum atque artium obruunt quo facilius morum 
castorum sensus destruatur inque omnes vitae humanae partes mo- 
rum sordes propagant; hominum ingenia quae fortia erant debilitan- - 
tur, familiae rumpuntur cordibus maculatis, maeror insanus crescit. Ta- 
les animae, dum iugum infame quod gestant decutere non valent, Eccle- 
siam vitant, aut etiam contra Eam consurgunt. Tam multis infelicibus 
animis ut auxilium ferretur, ut corda innocentia stabilirentur, quo faci- 
lius omnes’ Virginem Immaculatam per quam tam multae gratiae ad 

nos descendunt, adire possent, Militia Immaculatae A. D. 1917 Romae 
in Collegio Mundano Fratrum Minorum Conventualium constituta est. 
Primum quidem constituerunt eam tres huius Collegii alumni feriarum 
aestivarum tempore, ad Thermos Caracallae in vineto q.v. villa Anto- 
niana. Quorum unus Hieronymus Biosi post piam vitam ordinis sacer- 
dos decessit in monasterio q.v. Campo Sampierro, in sua ordinis pro- 
vincla. Societas secreto constituebatur, omnium praeter praepositos 
insclentia neque cuiquam de illa aliquid dicebant, nisi quem socium 
facere voluerint. | 

Ita sociorum numerus usque ad conventum, qui die 17 m. Octo- 
bris habitus est, ad 7 creverat. In hoc conventu coram Immaculatae sta- 
tua duabus candelis illuminata ianua clausa commentariolus compo- 
situs est societatis proposita ac leges continens et aliquid solacii sum- 
ptum, cum Pontificis Maximi confessarius se ei de societate constitu- 
ta dicturum esse promisisset. Quod tamen tunc fieri non potuit. 


Conventus ille primus ultimusque illius temporis fuit, nam annus 
venit totus tam multis difficultatibus durus, ut etiam sociorum alter 
alteri huius rei mentionem facere non auderet. 

À. D. 1918 morbus Hispaniensis (vel ,influentia") grassari coepit 
vitasque hominum metere. 

Tum in vitam aeternam transcenderunt duo ex societate septem 
sociorum perspicuis cum signis electionis, P. Antonius Maria Glowin- 
ski ex Ordinis provincia Romaniana atque clericus fr. Antonius Maria 
Mansi ex provincia Neapolitana. Ille patre Polono matre natus Ruthe- 
na in Romania educatus est neque linguam Polonicam discere ei con- 
tigit. Studiis peractis doctorisque gradu accepto Assisium otiandi cau- 
sa profectus est ibique captivos Romanianos cum visitaret, morbo 
contactus post dies decem de vita decessit. 


Militia lmmaculatae (M. |.) 


„Ipsa conteret caput tuum‘. »Cumnctas haereses Sola interemisti in 
Gen. III, 15. universo mundo. Off. B. M. V. 
I — Finis: Quaerere conversionem peccatorum. haereticorum, schismati- 


corum, iudaeorum etc. et praesertim massonum et sanctificationem omnium 
sub patrocinio B. V. M. Immaculatae Eaque mediante. 


II - Conditiones: 1) Totalis suimetipsius B. M. V. Immaculatae oblatio 
tamquam instrumenti in immaculatis Eius manibus. 
2) Gestare ,,Numisma Miraculosum". 


III — Media: 1) Possibiliter semel quotidie Immaculatam iaculatoria ora- 
tiuncula: „O Maria sine labe concepta, ora pro nobis, qui ad Te recurrimus 
et pro omnibus qui ad Te non recurrunt et praesertim pro massonibus et com- 
mendatis Tibi", exorare. 

2) Omnia legitima media secundum possibilitatem in diversitate status, 
conditionis, occasionis, quod zelo et prudentiae uniuscuiusque commendatur; 
et praesertim ,,Numisma Miraculosum". 

N. B. 1) Media (sub III) habent solum vim consilii. 

2)Nihil sub aliquo vel minimo peccato ligat, solo amore sine limite erga 
SS. Cor Iesu, ut Ei quam plurimas animas quam strictissime per Immacula- 
tam uniamus, moveamur. 

Curabat eum P. Aemilius Norsa Judaeus conversus, Immaculatae 
magnus cultor; huic P. Antonius diem mortis suae praedixit atque 
interrogatus unde sciret, sibi Angelum Custodem dixisse respondit; et 
revera die praedicta mortuus est. Ante mortem, cum una die ex som- 
no suscitatus esset: Quantum doleo - inquit - me etiam nunc in hoc 
mundo suscitatum esse. 

Post eius vestigia Fr. Antonius Maria Mansi properavit. Natus 
Londini, gente Italus ex urbe q.v. Ravello, musicus atque poeta; 
morbo per Patrem quendam contactus est, qui militans eo erat affectus. 
Ante mortem singulari oboedientia in ordine excellebat. Una die P. 
Rectorem rogavit, ut sibi carmen ad Virginem sanctissimam canere 
permitteret, qui, quamquam dubitans, an ille canere posset, cum tam 
morbo debilitatus esset, permisit. Tum ille, omnibus mirantibus, clara 
voce carmen cecinit. Postquam mortuus est, in carminibus eius unum 
ad beatum Bonaventuram Ravellensem compositum inventum est, 
in quo rogat, ut sibi, dum carmen Virgini Sanctissimae canat, mori 
contingat. Inventi sunt etiam codicilli (quamquam commentariorum 
suorum partem, finem vitae appropinquare sentiens, combusserat) 
quibus intima animae eius mirabilis revelantur. 

Opinari licet, a his duobus Militiae Immaculatae sociis multum 
in coelis actum esse, nam brevi post eorum discessum omnes diífficul- 
tates evanuerunt: Pontifex Maximus per verba archiepiscopi D. Jacu- 
etl benedixit et ad progressum hortabatur, sociorum numerus conti- 
nuo crevit. A. D. 1922 die 2 m. Januarii Cardinalis Basilius Pompili, 
Romae vicarius canonice Mil. Immac. in Collegio constituit his decre- 
ti verbis: Desiderantes, ut Virginis Sanctissimae cultus propagetur, 
auctoritate nostra canonice societatem piam constituimus, quae vulgo 
,9ocletas Pia Militiae Mariae Immaculatae" vocatur, in Oratorio Colle- 


ACTUS CONSECRATIONIS B. M. VIRGINI IMMACULATAE 


O Immaculata coeli et terrae Regina, Refugium peccatorum et Mater no- 
stra dilectissima, Tu cui Deus totum ordinem misericordiae committere vo- 
luit, ego NN. indignus peccator ad pedes Tuos me provolvo suppliciter petens, 
ut me totum et totaliter tamquam rem et proprietatem Tuam assumere, et me- 
cum cum omnibus potentiis animae et corporis, cum tota vita, morte et aeter- 
nitate mea, quidquid magis placet, facere digneris. Utaris etiam, si hoc Tibi 
placet, me toto et totaliter ad hoc quod de Te dictum est: „Ipsa conteret 
caput tuum" et ,,Cunctas haereses sola interemisti in universo mundo" exe- 
quendum, ut in Tua immaculata et misericordissima manu aptum sim instru- 
mentum ad gloriam Tuam in tot deviatis et tepidis animis introducendam et 
quam maxime augmentandam et ita dulcissimum Regnum SS-mi Cordis Iesu 
quam maxime extendendum, ubi enim Tu intras ibi gratiam conversionis et 
sanctificationis impetras; per Tuas enim manus omnes ad nos gratiae ex Cor- 
de SS-mo Iesu perveniunt. 

Dignare me laudare Te, Virgo Sacrata, 
Da mihi virtutem contra hostes Tuos. 


PRAECIPUAE INDULG. A SEDE APOST. M. I. PARTITAE: 
Pro omnibus sodalibus Consociatíonís. 


I. Indulgentia plenaria lucranda: 


1) ab iis qui sodalitati inscribuntur, die primo ingressus; si vere poenitentes et 
confessi SS. Eucharistiae Sacramentum sumpserint; 

gii Seraphici Fratrum Minorum Conventualium Romae, constitutam- 
que stabilimus'. 


Quatuor annis post, Pontifex Maximus Pius XI Brevi die 18 m. 
Decembris, A. D. 1926 dato multis indulgentiis Milit. Immac. donavit; 
alio Brevi die 23 m. Augusti A. D. 1927 dato ad dignitatem Primariae 
eam promovit, ut alii Mil. Immac. foci in variis regionibus constituti 


indulgentiarum participes fierent. P. Maximilianus M-a Kolbe 


2) in mortis articulo, acquirenda a singulis sodalibus, qui vere poenitentes et 
confessi ac Sacra Communione refecti, vel, quatenus id agere nequiverint, nomen 
lesu ore, si potuerint, sin minus corde devote invocaverint et mortem tamquam 
peccati stipendium patienter susceperint; 

3) in festo Immaculatae Conceptionis B. V. M. si confessi ac Sacra Communio- 
ne refecti propriam Unionis ecclesiam sive sacellum, si extet, secus publicum quod- 
vis templum visitent, ibique pro christianorum principum concordia, haereseum 
exstirpatione, peccatorum conversione, ac Sanctae Matris Ecclesiae exaltatione pias 
ad Deum preces effundant; 

4) semel in mense, die ad cuiusque libitum eligendo conditionibus sub nr. 3 
expletis. 


I. Indulgentia partialis a singulis consociíatis saltem corde contrito lucranda: 

1) 300 dierum, quotidie quamlibet ex invocationibus quae sequuntur recitan- 
tibus: 

a) „O Maria sine labe concepta, ora pro nobis, qui ad Te recurrimus et pro 
omnibus, qui ad Te non recurrunt, et praesertim pro massonibus et commendatis 
Tibi". 

b) „Dignare me laudare Te, Virgo Sacrata, da mihi virtutem contra hostes 
Tuos”. 

2) Illis vero sodalibus, qui a Consociationis Moderatore benedictum numisma 
accipientes Virginem Beatissimam oratiuncula , Salve Virgo Immaculata” contrito 
saltem corde salutaverint, 100 dierum Indulgentiam, semel in die lucrandam, con- 
cedimus. 

3) 100 dierum, pro quolibet zeli actu in salutem animarum, iuxta sodalitatis 
fines et praesertim ad massonum conversionem obtinendam, peracto. 


De verae devotionis erga 


Beatissimam Virginem proprietatibus 
11 


Devotio sancta 
Vera devotio erga Deiparam sancta est. 


Principium nostrae pietatis et devotionis erga Dei Genitricem 
est amor, qui in omni prorsus peccatorum evitatione, atque in vita vir- 
tutum plena, quarum Beatissima Virgo exemplar existit, fundatur. 


Ewitatio peccatorum 


Sanctitas consistit in amore, cuius essentia est voluntatem aman- 
tis adaptare voluntati amati, uf sit: unum velle, unum nolle. Pec- 

catum autem est aliquid contrarium voluntati Iesu Christi, inde et 
voluntati Mariae, quae Domino lesu arctissime congruit. 


Verus Mariae cultor sincere promittit saltem peccata mortalia 
vitare; et tempore tentationis, ne peccet, firmiter obsistit. Verus Ma- 
tris Dei cultor tota sua voluntate avertit se a peccato, abhorret ab 
eo, odio illud prosequitur utpote maximum malum, quod Deum of- 
fendit, Matrem Dei dolore afficit et animam gratia sanctificante, 
virtutibus infusis necnon donis Spiritus Sancti, omnibus meritis et 
iure beatitudinis coelestis privat. 


Principale fundamentum devotionis erga Deiparam Virginem 
est interna abominatio peccati, sine qua omne fundamentum et con- 
sequenter ipsamet devotio in tali fundamento innixa debilis et 
apparens erit, quia Mater Dei non potest praestitam sibi pietatem, 
quae peccatum non excludit, cum complacentia accipere. 


De imitatione Beatae Mariae Virginis 


Imitari aliquem dilectum, seu assimilare se alicui est infalli- 
bile signum et argumentum amoris. 


Hoc adeo clarum est, ut non indigeat probatione, naturale enim 
amoris est: amato se dare, ei assimilari, identificari. 

Verus Mariae amator Matrem suam amabilem in omnibus imitari 
conatur, ut: in humilitate, oboedientia, oratione, mortificatione, cu 
titate, patientia, dulcedine. 

ARIES devotionis erga Dei Genitricem devotioni prorsus em 
dentium et hypocritarum adversatur. Quia tam praefidentes quam 
hypocritae peccatis incestus, ignaviae, irae, invidiae se dant simul 
ac aliquam piam perficiunt praxim quasi in honorem Sanctissimae 
Virginis; videlicet cotidie rosarium B. M. V. recitant, unoquoque sab- 
bato pane aquaque 16101311 et praeterea queruntur quod Sancta 
Ecclesia nonnulla festa Beatae Mariae Virginis suppressit. Nihil 
magis foedum quam talis perversa notio devotionis erga Virginem 
Immaculatam. 

Differentia inter praefidentes et hypocritas haec intercedit: prae- 
fidentes peccando confidunt Mariam deprecatione sua eos in coe- 
lum suscepturam esse, quia illi cotidie in Eius honorem coronam 
precatoriam recitant et alia „bona opera" perficiunt. 

Fiducia haec praefidens peccatum est contra primum Decalogi 
praeceptum. Accidit enim in hoc casu tentatio Dei, ut miraculum 
faciat, in quo continetur contradictio, — quia ille praefidens cultor 
Mariae in affectu peccati mortalis perseverare vult atque etiam a 
Deo salvari. 

Hypocritae autem non interest ut Beatissima Virgo laudetur neque 
sua refert ut salvetur, sed tantum, ut ipse laudetur ab hominibus. Et 
facit quaedam pia exercitia, ut ab hominibus videatur et pius ab eis 
habeatur. Sicut omnis mendax, ita et hypocrita ad alia peccata 
novum addit peccatum contra octavum praeceptum Decalogi i. e. — 
hypocrisim. Sicut praefidens ita etiam hypocrita homo nequam, in- 
genio malo pravoque est, Deo Eiusque Matri abominabilis. Uterque 
differt a simplici peccatore quia ambo aífectum peccati habent et 
nullam operam dant, ut ad Deum convertantur, cum autem simplex 
peccator, etsi commisit peccatum, vult tamen ab eo averti, attamen 
non audet peccatum detestari. 

Devotio magnanima 


Vera devotio erga B. Virginem magnanima esse debet. Magni- 
tudo illa animi in perfecta caritate consistit, quae omnia nostra exerci- 
118 pietatis erga Matrem Dei dirigit. 

Magnanimitas tamen illa non excludit actus spe 'elicitos. Pos- 
sumus, immo debemus expectare pretium nostrae fidelis servitutis 
B. Virginis. Nostrae precationes, gemitus orationesque instantibus 
tentationibus, periculis et necessitatibus cum temporalibus tum 
spiritualibus praesentatae Mediatrici hominum ea intentione uf nos 
adiuvet et servet, sunt Ei gratae laetitiamque Ei afferunt. Illa enim 
amat nos, toto animo suo intendit nostrum bonum et semper aliquod 
beneficium nobis praestare quaerit. 

Magnanimitas devotionis erga B. Virginem excludit tantum egoi- 
sticam calliditatem. Adsunt enim, qui unice ideo ad Mariam confu- 
giunt, ut causam obtineant, periculum aliquod evitent, e morbo con- 
valescant et sic de ceteris. Secus B. Virginis immemores essent. O, falsi 
sunt hi cultores, ingrati Deo et Sanctissimae Eius Matri. 

Verus cultor non servit Dei Genitrici unice ob proprium lucrum 
quaestumque, immo nec etiam ob aliquod bonum temporale spiri- 
tualeve, sed eo quod maxime decet Ei servire et per Eam Deo. Ille non 
amat Mariam ob beneficium aliquod acceptum vel speratum sed 
quia Ipsa Mater Dei, Immaculata, plena gratia et sanctissima digna 
est nostra maxima caritate; ideoque amat Eam eodem modo tem- 
pore tribulationis, molestiae et tepiditatis sicuti tempore gaudii spiri- 
tualis et fervidae devotionis. Amat Eam eadem caritate in Calvaria si- 
cuti in Coena Galilaeae. 

Pergratus dilectissimusque Deo et B. Virgini est, qui non se- 
ipsum, sed Mariam in exercitiis ad Eius gloriam peractis quaerit. 

Aliquando plexit S. Teresia a Iesu Infante coronam e floribus ad 
statuam B. Virginis ornandam. Indicans hanc dixit ad eam una soro- 
rum: „Putas fortasse coronam istam tibi destinatam esse?" Nequaquam, 
respondit Sancta, Sanctissima Virgo faciet cum ea quid voluerit. Sed, 


quod offero, est tantum ad Eius gloriam. P. Georgius 


Quemadmodum Immaculata Virgo 


ad an mos catholicorum conlormandos valeat 
Res porro tractatur 


Itaque, ut iam postremo dictum est, si hominem vere Christianum 
educare volumus, necesse est nos simul ei vias et rationes indicare, 
quas inire debet, ut perfectus vir fieri possit. Hominem cum conforma- 
mus et instruimus, eidem magna mysteria manifesta facimus et his my- 
sterlis ostendendis atque explicandis instruimus eum. Quam ob rem 
doctrina Ecclesiae Catholicae a Deo revelata, quae in Scriptura Sacra 
invenitur, est sacrosancta Divina paedagogia, qua omnes homines 


'óimbui debent. Aperiamus igitur Scripturam Sacram et statim invenie- . 


mus in hoc libro illa Divina praecepta, secundum quae si homines 
educaverimus, haud dubie universum humanum genus et hic in terra 


et postea in coelis summa felicitate afficietur. Atqui regulam Divina . 


sapientia insignem, certam, dilucidam tradidit nobis hominibus Sum- 


4 


رت د٨ CO e‏ شارت 


— —— سي 


— $ 


سپ 


اب 


> 


. 


. پس‎ | pu 
o 


mus Magister Dominus noster Iesus Christus, cum dixisset ad Phari- 
saeos, viros fallaces et occultos, tentantes eum, ut pronuntiaret, num 
fas esset tributa imperatori Romano pendere: ,Reddite ergo, quae 
sunt Caesaris - Caesari — et quae sunt Dei - Deo!" Si supponimus 
hac voce - , Caesarem" societatem humanam significari, cuius Cae- 
sar tum caput fuit, iam videmus homini in hac terra vitam agenti offi- 
cla utriusque generis praestanda esse. Primum genus — Deo omnium 
rerum Creatori debetur, alterum -- societatem totius humani generis 
attinet, cuius particeps est unusquisque homo. Hoc gravissimum prae- 
ceptum, quo homines instrui atque institui debent, diligentius et 
clarius expressum est illo responso ab Ipso Iesu Christo dato illi Scrip- 
turae Sacrae perito, qui cum ex Christo praecepta certissima salutis 
aeternae quaereret, haec interrogavit: ,,Magister, quid faciendo vitam 
aeternam possidebo? - „Diliges Dominum Deum tuum ex toto corde 
tuo et ex tota anima tua et ex omnibus viribus tuis et ex omni mente 
tua, ef proximum tuum sicut te ipsum” (Luc. 10, 97). Perfectissimum 
autem et summum exemplum tradidit nobis omnibus imitandum Ie- 
sus, cum diceret iuveni quaerenti, quidnam sibi faciendum esset, ut 
summam virtutem Dei nancisceretur: „Vade, vende, quae habes... 
sequere me" (Mat. 19, 21). En sunt haec praecepta paedagogica ab Ie- 
su Christo hominibus tradita, quae rebus et factis confirmata vere ad 
summum Bonum et Felicitatem consequendam conferent. Quas autem 
partes in homine vere Christiano informando Immaculata agit, quae 
est Mater summi nostri Cultoris et Magistri omnium hominum eorum- 
que animorum praecipuo singularique modo. Immo vero agit par- 
tes easque gravissimas. „Et Mater Eius conservabat verba haec in cor- 
de suo". Quis potest melius profundiusque naturam et auctoritatem 
Scripturae Sacrae intelligere, quam Ea, ,cuius viscera portaverunt 
aeterni Patris Filium et ubera lactaverunt Christum Dominum"? Illa 
Immaculata est haec sanctissima Magistra, quae praecepta Iesu Christi 
ab Illo in Scriptura Sacra tradita rectissime usui cotidiano adaptare 
scit, quoniam Ipsa haec omnia praecepta cum Filio Suo in vita agen- 
do confirmavit. Quam ob rem appellamus Eam quoque „Speculum iu- 
stifiae", quoniam unusquisque nostrum suos mores cum Eius sanctissi- 
mis moribus conferre et tamquam in speculo omnia sua vitia et pecca- 


. ta perlustrare atque conspicere potest. 


„Reddite, quae sunt Dei - Deo". Redditus - tributum - census 
— haec sunt vocabula sui similia. Homo enim debet suo Creatori et 
Domino tributa conferre. Quodnam est igitur hoc tributum atque eius 
natura? Quid est hoc numisma census, quod Domino Meo conferre 
debeo? „Nunc autem manent - inquit Apostolus gentium - fides, 
Spes, caritas — tria haec". 


Fides est conversio mentis ad Deum. Deum esse credere id est 


suam mentem summae Dei auctoritati subiungere Eique omni- 


bus in partibus parere. Unusquisque homo debet suam exi- 
guam rationem summae ef perfectae Rationi Divinae subiun- 
gere, approbare ea, quae? naturali rationis lumine intellegi 
non possunt, quaeque Deus sua auctoritate confirmavit homi- 
nibusque ad credendum per Ecclesiam sanctam tradidit. Quam 
difficile et molestum est superbo et elato homini has omnes 
veritates a Deo revelatas adprobare atque animo alacri accipere! 
Namque plurimi homines magno elatoque animo omni fere aetate 
maluerunt potius suae menti et auctoritati humanae quam Divinae 


15 


indulgere atque obtemperare. His temporibus res non secus atque 
antea se habent. Pro Christo auctore religionis vivo et vero sunt, 
qui cupiant idola a se ipsis efficta ponere. Et quisnam potest esse me- 
lior vivae fidei praeceptor homini multis erroribus obnoxio? Sanctis- 
sima Magistra fidei — haec est Immaculata Dei Mater! Etiamsi Imma- 
culata, sine labe peccati concepta, tamen humana natura non caret 
et anima Eius libera etiam a fomite peccati, tamen humana est. Itaque 
et Ea Immaculata non aliter Deum colit adoratque nisi credens omnia 
esse vera, quae Deus ad credendum tradidit. Fides ex auditu — ita 
quoque haec virtus definitur. Quae cum ita sint orationes religiosas 
magistrorum et prophetarum libentissime audit. Quam ob rem pari- 
ter Sacram Scripturam animo alacri legit. Ut memoriae mandatum 
est Mariam pueriles Suae vitae annos ad templum  Hierosolymae 
consumpsisse, ubi in templo Deo serviebat. Imo suo castissimo corde 
unum Deum esse, mundi et coelorum Creatorem, Maria firmissime 
credebat et nulla re hac fide privari potuit. Attamen et Ea affecta 
et tentata dubitationibus erat, quas explicare et suo animo depellere 
studuit. ltaque magnus nuntius Ei ab Archangelo allatus est Illam 
Matrem Filii Dei futuram esse, qui „regnabit in domo Iacob et regni 
Eius finis non erit". Maria non dubitat de hac re, nam credit Deo, 
qui suum nuntium misit, sed non potest intelligere Dei mandatum, 
nam coram Deo votum servandae castitatis fecerat. Tum vero inter- 
rogat, quaerit causam illius mysterii. Et dixit deinde Archangelo: 
„Et quomodo hoc fieri potest, si virum non habeo"? (Lue. 1). 


Itaque est Immaculata unicuique homini omnis temporis et 
imprimis homini contemporaneo magistra fidei simulque speculum, 
in quo anima humana perspici potest, ut corrigat ea vitia, quibus 
implicata est. Namque hominibus hoc tempore viventibus tam valde 
hac thorace fidei opus est, quae in doctrina Christiana posita est. 
Nam his temporibus bellum acerrimum non solum pro rebus fidei 
minoris momenti geritur, sed pro ipsis fundamentis religionis et fidei, 
quibus universa Christianorum vita supernaturalis consistit. Quae 
cum ita sint Christiani in aciem exire debent atque in aperto campo 
omnibus inimicis resistere neque intra moenia aequo animo stare. 
Debet igitur anima Christiana fide viva et firmissima instructa 
atque imbuta esse. Hanc fidem praestare ei potest Immaculata Virgo. 
— Haec , Magistra fidei et speculum". 


Alterum munus, quo homo debet Deo satisfacere et remunera- 
re, spes est. In spe enim homo suam voluntatem Deo reddit. 
Voluntas enim hominum peccato hereditario 11761361818 et 
debilitata vitiis actualibus nutat et haeret tamquam folium 
ventis actum. Per totam vitam homo tum Dei similior fit, 
tum ab Eo se avertit et quasi pronuntietf ista verba ت۳‎ 
Angeli: „Non serviam Tibi Domine!" Sollicitudine, tristitia, metu et 
alis huius generis affectibus saepissime. unusquisque homo afficitur. 
Existift tamen quoddam stabile et solidum, id est Deus, cuius in 
virtute omnis spes hominum residere potest et debet. ,Inquietum est 
cor hominis, donec requiescat in Domino". Fides est munus, quod 
a nobis Deo datur, sed est etiam beneficium Dei homini a Deo obla- 
tum, quoniam Deus hominibus dat in hoc munere certissimam regu- 
lam bene recteque vivendi. Quapropter tantummodo homines 
rationis expertes nolunt hoc munus accipere, et contemnunt hanc 

regulam, quae est vera, firmissima atque a Deo revelata. Etiam hac 
in re se praestat nobis Immaculata summum exemplar et magistram 
spei in vita nostra. Tota enim Eius vita in spe coram Deo posita 
erat, hoc solidissimo fundamento. Nam etsi Immaculata, tamen in 
hac vita terrestri cum laboribus et doloribus, tum solaciis et gaudiis 
subiecta erat ut etiam unusquisque nostrum. Plures tamen dolores 
quam laetitias pati debuit, quandoquidem Eam „Matrem dolorosam" 
appellamus et colimus. A quo et ubinam Immaculata solacium et 
auxilium gravibus momentis suae vitae quaesiverat? A quo auxi- 
lium et refugium petebat, cum Ipsa et Suus Filius a perditissimis 
et improbis hominibus opprimerentur, cum perdidisset Iesum in 
templo et postremo cum staret sub cruce? Itaque arctius 
lesum suum carissimum Dei Filium animo amplexa est et ab 
Ilo refugium periculis undique Ei imminentibus quaesivit. In: 
supplici prece animam suam ad Deum erigebat et ab Eo sustentata 
erat. Ut vero Immaculata Mater Dei est animis hominum ,, magistra 
fidei", „ita etiam se praebet „magistram spei", quae est altera fun- 
damentalis virtus, qua homo mutuam Deo gratiam referre debet. Sed 
homines contemporanei potius in aliis rebus suam spem ponunt. 
Aurum et chalybem putant homines firmiora fundamenta esse vitae 
constituendae quam legem Dei. Consuetudines ۵6 5 
cum potentibus contractae eorumque opes pecuniaque pluris ab 
hominibus aestimantur quam gratia et auxilium Dei Omnipotentis. 
Propterea nunc homines iacent controversiis et odiis varii generis 
distracti atque se erigere non possunt. Homines hoc tempore vitam 
agentes similes sunt isti Iludaeo, qui, cum oppidum, cui 
nomen est lericho, peteret, a latronibus obsessus est, ab iis 
vulneribus affectus et paene semivivus in fossa ad viam sita 
derelictus est. Propterea igitur debemus animos eorum, qui nobis 
commissi sunt, dirigere et adpropinquare Ei, quae est „magistra 
vitae", quaeque in sua vita terrestri omnem spem in Deo posuit. 


Caritas. Id est tertium genus officii et tributi, quod Deo homines 
referre debent. Quae comparari potest cum pulcherrimo nummulo 
ex auro puro confecto, qui a nobis Deo debetur. Propterea Deus 
cor atque animum humanum creavit, ut ab eis diligeretur. Hominis 
enim est Deum ex toto corde suo vehementissime diligere et illa Dei 
caritate unusquisque Dei studiosus expletus esse debet. 


Sed cuiusnam cor hominis plenius illa caritate corde Dei 
Matris Immaculatae erat? Et quaenam caritas subtilior et perfectior 
et castior quam Eius fuit? Itaque si catholicus vult quam ardentis- 
sime Deum amare et adorare, debet intueri et imitari caritatem Matris 
Dei Immaculatae, quae omni gratia et caritate Dei plena est. 


Ex fide, spe et caritate adoratio oritur: ,,Magnificat anima mea 
Dominum et exsultavit Spiritus meus in Deo salutari meo". Itaque 
magnificentissimus hymnus adorationis ab Immaculata Dei Matre 
cantatus est. 

Reddere quae sunt Dei - Deo - id est primum munus doctrinae 
christianae. Magistra autem et adiutrix hominum secundum Christi 
praecepta conformandorum est nostra Optima et Carissima Mater 
Dei, Immaculata. P. Niezgoda 

Mariae cultus, quatenus ad nostri 


temporis Polonorum mentes animosque 


conlormandos valuerit 


Polonia dilacerata et civitas ipsa 
prorsus eversa vires populi attrive- 
rant. Aggressores nihil scilicet omise- 
runt, quominus eas vires quam pluri- 


mum possent, debilitarent. Populus 


Polonus imperiorum, quae eius rem 
publicam dispertiverant, publicis at- 
que commercii negotiis subiunctus mi- 
nime oblivioni dabat, quantum id vi- 
ros cultioris humanitatis spectat. se 
dispertitum nihilo minus unum cor- 
pus efficere. Inter plebem huius rei 
intellegentia ita debilis erat, ut pror- 
sus exstingui videretur, nisi religioni 
innixa esset. 


Amnwuntiatio B. M. V. 


pinxit Antonius 61 


Admirabilis Mariae cultus, qui inde 
a remotissimis saeculis cum celebribus 
in Polonorum historia privilegiatis et 
indulgentiariis templis | cohaerebat, 
tempore alieni imperii ea admirabilis 
vis erat, quae exitiosos direptionis, 
terrae et populi tripertitionis eventus 
leniebat. Plebis multitudo longe ma- 
xima populi Poloni pars est, Polono- 
rum autem, qui negotiis agriculturae 
student, pars etiam nunc 75 de cen- 
tenis (7574) attingit, tempore autem 
alieni iuris, cum officinarum industria 
vix nasceretur et urbes multo tardius, 
quam in libera huius temporis Polo- 
nia, augerentur, hanc etiam 
rationem superabat. Atque 
huic praeponderanti maiori- 
tati Mariae cultus princeps 
fundamentum et propria vis 
erat, quae populi unitatem 
sustentabat. Supra raptorum 
thronos dominabatur in po- 
pulum Piissima Deipara. In 
eius cultus splendore limites 
imperiorum rapacium non 
cernebantur, populus in u- 
nam familiam coalescebat. 
Atque regni divisores hanc 
in Polonia Mariae cultus vim 
iusto pretio  aestimabant. 
Non facile igitur eis erat, ut 
huius pietatis a maioribus 
traditae auctoritati se oppo- 
nerent. 


Austria catholica ipsa re 
monente obsistere nequibat, 
Russia, quae — quamquam 
schismatica, at ad pedes Dei- 
parae procumbebat — item 


rat. Solum protestans, rationi 
confisa et re vera pagana 
Prussia severissime peregri- 
nationes ad sancta loca pro- 
hibebat et in Poloniae a se 


aperte intercedere non pote-- 


abrepta parte ad inclytos Ma- 
rianos locos aditum recludebat, 
ex. gr. adMontemSacrum ($wie- 
ta Góra) ad Gostyn, qui in Po- 
lonia Maiore in eodem hono- 
ris loco habetur. ac Czestocho- 
via. Russici regiminis actio. ec- 
clesiae catholicae et nationi Po- 
lonorum inimica. vehementius 
in finibus prioris Reipublicae 
Polonae saeviebat, ubi in claris 


locis cultus Mariae prohibeba- - "B 


tur et aedes catholicae in usum 
schismaticorum convertebantur. 


In medio praecipui 6 
cultus in terris a Russis olim 
abreptis erant: Czestochovia et 
Porta Fastigata (Ostra Brama) 
in Wilno. In regionibus Au- 
striae addictis similem locum 
obtinebant: Cracovia. Calvaria 
Zebrzydoviensis et Premisl!iensis 
(Przemyśl), Przeworsk, Sokal. 
Leżajsk. Leopolis (Lwów), Ja- 
rosław et Podkamien. Ut in aliis 
civitatibus catholicis, ita etiam 
in Polonia aliorum Mariae cul- 
tus locorum in proxima solum 
regione auctoritas valebat, alia 
totius populi animos sibi adstri- 
ctos tenebant. [ta ex. gr. in His- 
pania permulta sunt loca indul- 
gentiaria cum Mariae cultu co- 
nexa. iam non aliquoties dena, 
sed ultra centum; at princeps 
locus, qui universum Hispanorum po- 
pulum — non solum e paeninsula Hi- 
berorum, sed etiam ex America Lati- 
na — in unum congregat. est cathedra 
in Saragossa, ubi Beata Virgo Maria 
in imagine „del Pilar" dicta Patrona 
et Regina populi Hispanorum colitur. 


Simili modo in Polonia in ipso Ma- 
riae cultus medio ex iudicio totius po- 
puli Clarus Mons (Jasna Góra) in 
Czestochovia collocatur, qui anno 
1655 tempore Suedicae obsidionis mi- 
rabili defensione illuxit et Reginae 
Poloniae sedes habetur. Coram Claro 
Monte nihil valebant imperiorum fi- 
nes, nihil finium custodes. Unoquoque 
anno multa huc peregrinantium milia 


Regina Regni Poloniae. 


caelavit Sophia Trzcihska-Kaminska 


ex omnibus Poloniae tribubus gressus 
suos tendebant. In Polonia Minore, 
quae Austriae imperio succubuerat, 


maximam auctoritatem habuit Calva- 


ria Zebrzydoviensis, quae, non solum 
Polonorum peregrinantes multitudines 


excipiebat, sed etiam aliarum Slavi- 
.carum gentium, quae Austriaci olim 
imperii partes incolebant. Mater Di- , 


vina e Calvaria erat vera ,, Virgo Sla- 
vica", ad cuius pedes Poloni, Slovaci, 
Bohemi, Rutheni, immo etiam Chor- 
vatae se applicabant. Singularis atque 
extraordinarius Deiparae in Polonia 
cultus totam populi multitudinem pro- 
testanti Prussiae et schismaticae Rus- 
siae opponebat et eam ipsam ob rem 

Annuntiatio B.M.V. : 


aggressorum conatus, ut Polonis na- 
tionalem spiritum eriperent, irritos 
dabat. Opinio et nomen catholici idem 
valebant atque nomen Poloni. 

In animo plebis Mariae cultus sin- 
gulari vi vigebat et praeclaram me- 
moriam tradidit. Tempore belli Sue- 
dici (annis 1655 — 57) plebs — cete- 
rum sicut ubicumque alibi — a pos- 
sidentibus oppressa, at sua ipsius 
sponte ad arma concurrit, simulatque 
Reginae Poloniae sedem in Czestocho- 
via a Suedis obsideri per Poloniam 
fama pervagata est. Eandem vim eun- 
demque promptum animum ad peri- 
cula subeunda populus Polonus tem- 
pore libertatis amissae exhibebat. 


Auctoritas Czestochoviae, ut prin- 
cipalis Mariani cultus in terris Polo- 
niae loci. libertate recuperata magis 
magisque crescebat — inde ab eo 
praesertim tempore, postquam Clarus 
Mons electus est, ubi religionis atque 
rei publicae amor manifestaretur, 
cum memoria illius cum bolcevista- 
rum eluvie (mense Augusto 1920) pu- 
gnae repeteretur, ex qua mirabilem 
in modum res publica Polonorum sal- 
va evaserat, deinde cum festum Regi- 
nae Poloniae — anno 1924 decretum 
— publice celebraretur. 


Ut cathedra ,de! Pilar" in Sara- 
gossa omnes Hispanos congregat, ita 
mirabilis Mater Dei in Czestochovia 
est Domina, Regina et Mater totius 
populi Poloni. Ubicumque sermo Po- 
lonus auditur, ubicumque Poloniae a- 
more corda palpitant, ibi semper Di- 
vinae Matris e Czestochovia imago 
invenitur. Piae iam consuetudinis est, 
ut quaelibet societates aut congrega- 
tiones, quae animum nationalem, re- 
ligiosum et socialem, aut etiam eius- 
dem negotii colendum sibi proposue- 
runt, anno post annum in Clarum 
Montem ad pedes Caelestis populi 
Imperatricis properent, ut Eius bene- 
dictionem percipiant. Eodem quoque 
Poloni ex exteris — quin etiam trans- 
marinis — terris cursum vertunt. 

Pergravis momenti erat peregrina- 
tio in Clarum Montem iuventutis aca- 
demicae die 24 Mai 1936, quo iuvenes 

voverant se Matrem Divinam Czesto- 
chovianam „Sedem sapientiae" Patro- 
nam sibi et Ductricem assumere. Hanc 
20.000 academicorum peregrinationem 
participabant praeterea supra centum 
mila fidelium. 

„Magna Dei-Hominis Mater, Dea- 
tissima Virgo — en voti sententia 
— nos iuvenes academici e tota Polo- 
nia huc affluxi pristinae maiorum no- 
strorum pietatis heredes legitimi ad 
pedes Tuos beatos procumbimus et 
Te, Matrem Dei et Poloniae Reginam, 
in sempiterna tempora iuventutis aca- 
demicae Matrem et Patronam eligi- 


mus et omnes academias atque uni- 


versam Poloniam Tuae potenti tute- 
lae commendamus. Promittimus »tque 
vovemus nos nostram fidem defendere 
et vitam nostram, nostrarum familia- 
rum, societatis, nationis et rei publi- 
cae ad eius praecepta accommodare 
velle. Promittimus atque vovemus nos 
Tuum honorem et pietatem erga Te 
summa opera propagaturos esse". 


Spectabilis haec religiosa 20.000 
iuvenum academicorum, floris et spei 
populi, in Claro Monte manifestatio 
admirationem nobis inicit et perspi- 
cue probat Mariae in Polonia cultum 
vividum, pandi capacissimum, fortem 
esse et priorum saeculorum memoriae 
innixum in restaurata et libera Polo- 
nia pleno flore vigere. 


Regionum Poloniae, quae inter sep- 
tentriohes et orientem iacent, medius 
locus, unde Mariae cultus originem et 
spiritum ducit, est miraculis clara 
Beatissimae Mariae Virginis imago in 
Porta Fastigata (Ostra Brama) in 
Wilno, in orientis autem finibus Ko- 
def cum mirabili Divinae Matris ima- 
gine, quae ad similitudinem imaginis 
Deiparae e claustro Hispaniensi in 
Guadelupa picta est. In Pomerellia 
(Pomorze) ad maris Baltici oram vi- 
gilat Sacratissima Virgo Maria in 
Swarzewo, Stella polonici maris, Pa- 
trona Cassubitarum. Princeps Maria- 
narum peregrinationum in Peo- 
lonia Maiore locus est recupera- 
tum in Sacro Monte ad Gostyń 
claustrum. In ea parte Poloniae, 6 

inter meridiem et orientem sita est. 
singulari pietate Calvaria in Pacław 
colitur. Haec fere sunt notissima per 
totam civitatem loca. quae in medio 
cultu Mariano ponuntur. Aliorum lo- 
corum. quorum fama proximas regio- 
nes non excedit. numerus non minor 
est, quam in Hispania. nempe cir- 
ca 1.200. 


Beatissimae Virginis cultus omni- 
bus populis communis est, quo fit, ut 
etiam eius forma omnibus communis 
sit. Ab aliis tamen gentibus aliae 
praesertim cultus formae praeferun- 
tur, quae eo modo proprio quodam 
regionali et nationali colore imbuun- 
tur. Adventus scilicet ut tempus Stel- 
lae Matutinae. mensis October ut 
mensis Rosarii et mensis Maius, qui 
praecipuo Mariae cultu splendet, sunt 
anni partes, quando templa fidelibus 
repleta sunt. qui ad aras festinant. 
Tempore Adventus missae .Rorate 
coeli". ad quas in altari magna can- 
dela inflammatur. quae Stellam Ma- 
tutinam solem antecedentem praefi- 
gurat, imprimis Cracoviae memorabi- 

lem traditionem habent, ubi Sigis- 
mundus l. rex e familia Jagiellono- 
rum (XVI saeculo) in capella Assum- 
ptionis Beatae Mariae Virginis in 
cathedra Vavelensi (in regia arce) 
..rorantistas ita dictos fundaverat, id 
est sacerdotes, quibus impositum erat, 
ut cotidie horis matutinis missam de 
B. Maria Virgine legerent. Magnifica 
B. Mariae Virginis aedes gotico ritu 
constructa, quae magno triptycho a 
Vit Stwosz (XV saec.) confecto (vide 
pag. 96.), quod Deiparae devotum est, 
et „Litania Lorettana" auctore Jan 
Matejko. quae internae polychromiae 
pars est. ornata est et iuste his artis 
operibus gloriatur. tempore Adventus 
magnas fidelium turbas attrahit. Ro- 
sarii processiones mense Octobri prae- 
cipua solemnitate Cracoviae celebran- 
tur. Processiones hae cum memoria 
victoriae apud Chocim cohaerent, per 
quam Polonia e Turcarum eluvie an- 
no 1621 erepta est et in aliquoties de- 
nos annos Turcarum arma et poten- 
tiam a suis finibus arcuerat. 


(phot. Ulatowski) 
B. M. Virgo Domina herbarum pinxit Roguski 

Eundem Mariae cultum in nostri 
temporis Polonia conventiones et con- 
gressus Mariani in Poloniae urbibus 
manifestum faciunt. Magnus erat con- 
gressus Marianus anno 1997 in Wil- 
no, cum miraculis clara Divinae Ma- 
tris in Porta Flastigata (Ostra Brama) 
imago coronaretur. similis item con- 
gressus Cracoviae celebratus est in 
1.500 Ephesini concilii anniversario. 
Electissimus congressuum locus est 
Wilno ubi unoquoque paene biennio 
totius Poloniae congressus Mariani 


habentur. Congressuum  praeparan- 
dorum curam gerit in Wilno 
ita dictum „Marianum“. recen- 


tioris temporis institutum, quod cul- 
tui Mariae propagando praecipuam 
operam praestat. Inde a paucis annis 
sub auspiciis Exc. Metropolitae Ro- 
mualdi Jałbrzykowski ..Marianum“ 
labores adiit erigendae Academiae 
Marianae in Wilno ad exemplar si- 
milis Academiae Leridanae (in His- 
pania). quae litterarum. doctrinae et 
artium viros Mariae servitium ingre- 
di cupientes sibi adiungeret. 


E congregationibus et confraterni- 
tatibus Mariae enumerare liceat: Or- 
dinem s. Francisci, qui inter alia ope- 
ra etiam de cultu Mariae in nova Po- 
lonia renascente non mediocriter me- 
ritus est. Inter alios cultus Mariae ad 
exemplum Apostolorum propagandi 
locos est Niepokalanów (quod expli- 
«cari potest: Immaculateum. Pagus Im- 
maculatae) haud procul a Varsovia. 
locus a Fr.Fr. Min. S. Francisci Conv. 
conditus. Ibi scriptura diurna: ..Nun- 
tius Drevis" (Maly Dziennik) dictus. 
item libelli mensuarii: „Miles Imma- 
culatae“, „Miles Parvulus“ (in lingua 
polonica) et ..Miles Immaculatae" (in 
lingua latina) in lucem prodeunt. 
,Militem Immaculatae" ad Mariae 
cultum inter innumerabilem populi 
multitudinem propagandum plurimum 
valere pro re certa nuncupari potest. 
Rem hanc administrandam Societas 
Militiae Immaculatae curat. cui im- 

positum est id niti. „ut peccatores, 
haeretici, schismatici et imprimis mas- 
sonistae ita dicti convertantur atque 
in tutela Immaculatae Ea Ipsa inter- 
cedente sanciantur". Hoc anno cur- 
rente Militiae Immaculatae circa 
1.000.000 animarum in toto orbe ter- 
rarum adnumerantur; res, quae Mili- 
tiam attinent, in „Milite Immacula- 
tae" unoquoque mense communican- 
tur. Militia a Sede Apostolica die 2 
Januarii 1922 approbata est. 


Saletini in Polonia Minore. PP. 
Ord. Praedicatorum, Missionarii. PP. 
Congregationis SS. Redemptoris, Phi- 
lippini. PP. S. Francisci Observ. re- 
bus cum Mariae cultu cohaerentibus 
non mediocrem curam dant. E multis 
conventibus congregationibusque fe- 
mineis, quae idem servitium sibi ele- 
gerunt, nominandae sunt praesertim 
Sorores Immaculatae Conceptionis, 
conventus in secundo XIX saeculi di- 
midio conditus, qui puellarum animos 
sibi conformandos proposuerat. Alii 
conventus congregationesque femina- 
rum (sicut: Ancillae Mariae. Ancillae 
Immaculati Cordis Mariae, Ancillae 
Sacrae Familiae) vel in puellas edu- 
cando vel in rebus caritatis versantur. 


Sodalitates Marianae. quae in Po- 
lonia inde a vergente XVI saeculo 
originem ducunt, viros  eruditiores, 
homines urbanorum negotiorum, or- 
dines fabrorum. iuventutem  schola- 
rum et universitatum sibi adiungunt. 
Sodalitates hae a Collegio PP. Soc. 
Jesu diriguntur, a quibus etiam com- 
mentarius: .,Sodalis Marianus“ singu- 
lorum mensium intervallo editur. 


Libelli Mariani. qui certo tempo- 
ris spatio continuantur. plerumque a 
societatibus et sodalitatibus unoquo- 
que mense eduntur. Primum inter eos 


locum — quod ad penetrandi indo- . 


lem, auctoritatem et exemplariorum 
impressorum numerum spectat — no- 
tus iam nobis .,Miles Immaculatae" 
obtinet, qui a Militia Immaculatae in 


lucem editur. Menstruus commenta- 

rius: ,.Sodalis Marianus“ viris erudi- 

tioribus atque iuventuti servit. Aliae 

editiones menstruae, ut ,.Circulus Ro- 
oC . . [41 

sarl ^, „Vexillum Mariae“ et cetera- 

rum copia suarum cuiusque loci socie- 


. tatum res proprias tangunt. 


Ex institutis librariis, quae libris 
cultum Mariae spectantibus operam 
navant. in primis enumeranda est of- 
ficina Societatis Jesu, quae magnum 
numerum operum ex alienis praecipue 
linguis traductorum usui admovit, tum 
PP. Ord. Praedicatorum Leopoli, 
Bibliotheca religiosa Leopoli, PP. 
Philippinorum in Sacro Monte et Li- 
brarium s. Adalberti 6 
(Poznan) denique ,Librarium catho- 
licum“ item Posnaniae. 


In libris scientificis, qui cultum Ma- 
riae tangunt, enumerandi sunt libri 
historico — 'theologici auctoris P. K 
Zukiewicz O. P.. item libri in histo- 
riam, cultum et iconographiam Ma- 
riae in Polonia inquirentes a dr. M. 
Skrudlik, claro Russici viri docti Kon- 
dakow discipulo, conscripti. In arte 
religioso — ecclesiastica Mariae cul- 
tus praecipua vi et candore in ope- 
ribus Josephi Mehoffer oculis obici- 
tur, qui cathedrae Friburgiensis (in 
Helvetia) a se ornatae illustri gloria 
in toto orbe floret. Novissimis annis 
ecclesiae parochialis in Turek muri et 
fenestrae ab eodem artifice picturis 


- ornatae cultum Mariae in Polonia — 


quod ad nationalem artem pertinet — 
pulcherrime manifestant. Eundem ac 


. Mehoffer in pictura locum Sophia 


Trzcińska — Kamińska in sculpendi 
arte obtinet, cuius plura sunt opera 
honorem Beatissimae Virginis spiran- 
tia, e spiritu profundae fidei et pieta. 
tis enata et summae artis notam prae 
se ferentia. 


Artifex magni animi, cui res cum 
Mariae cultu conexae gravioris mo- 
menti videntur. est iunioris aetatis 
pictor Jan Zamojski. Pulchrum huius 
temporis artis ecclesiasticae monu- 
mentum, quae cultum Marianum sibi 

Regina aéromautavrum pinxit Roguski n 


celebrandum proposuit. est polychro- 


mia ecclesiae militaris in Lublin, auc- 
toribus Plich et Cegielski,. qui hanc . - 
artem apud prof. Carolum Frycz dis- 
cebant. Pictoribus vere Marianis ad- .  _ 
numerandi sunt item Gawinski (Var- ` -~ 
soviae) et hoguski (Posnaniae) E ` 
sculptoribus Cracoviae in frontem 
Marianorum artificum prodiit Karol = 
Hukan, cui ecclesia PP. Soc. Jesu . - 
Cracoviae insignia artis decorativae &. 
opera debet. Le 5 


Firmae fidei petrae innixus omni- = 
bus populi in Polonia partibus com- — 
munis Mariae cultus magni momenti — 
in populo educando est, socialibus 
motibus pro arce et propugnaculo "y 
stat, tum etiam apud artifices, rerum "تت‎ - 
scriptores et theologos cerni datur. M 


Dr. Sri. 


Áptissimae exhoríationes 


Pii PP. XII ad clerum totius mundi 


Die 24 Junii sollemnis a Summo Pon- 
lifice concessa est audientia moderatori- 
bus et alumnis semineriorum collegio- 
rumque ecclesiasticorum Romae. Tam 
magnum numerum doctorum in sacris 
disciplinis insinium necnon iuvenilem 
clerum conspiciens, Summus Pontifex 


maximas Deo gratias egit et his verbis. 


prosecutus est: 


Christus Dominus, ut omnibus com- 
pertum est. Apostolis dixit: ,,Vos e- 
stis lux mundi“. Lux lucet, sol calefa- 
cit. Ecce igitur finis vester, ecce ca- 
tholici sacerdotii assignatum proposi- 
tum: solem esse supernaturalem qui 
hominum mentes veritate Christi illu- 
stret, eorumque animos inflammet 
amore Christi. Huic autem fini assi- 
gnatoque proposito omnis etiam ad 
sacerdotium praeparatio ac confor- 
matio respondeat oportet: 


Si lux veritatis, quae ex Christo est, 
vos omnes fieri vultis, ipsi primum 
hac veritate illustrandi estis. Propte- 
rea in sacrarum disciplinarum studia 
incumbitis. 


Si caritate Christi hominum animos 
informare cupitis, ipsi primum cari- 
tate illa incendi debetis. Cui quidem 
rei educatio vestra religiosa-ascetica 
inservit. 


VERITATE CHRISTI ILLUSTRATI 

Discrimine inter disciplinas principa- 
les et speciales statuto Summus Pontifex 
cohoriatur tum professores tum alum- 
nos ad philosophiae ac theologiae stu- 
dia iuxta mentem Angelici Doctoris per- 
tractanda. 

Verum — ulterius dicit Summus 
Pontifex — ut pretiosis fructibus insti- 
tutio vestra cumuletur, necesse est, di- 
lectissimi juvenes, idque impense vos 
hortamur, ut doctrinae haustus quos 
studiorum cursus emetientes excipitis, 
non ad scholaria tantummodo speci- 
mina superanda dirigantur, sed ut 
potius quandam quasi formam animis 

vestris imprimant, quae sic perma- 
neat, ut numquam elabatur, et ex qua, 
cum usus postulabit. quidquid qua 
voce qua scriptis ad catholicam veri- 
tatem propagandam hominesque ad 
Christum convectandos conducat, ex- 
primere possitis. 

Haec quae diximus. tum ad verita- 
tem divinitus patefactam quod attinet 
valent, tum ad eius rationalia prae- 
missa: ad principia scilicet philoso- 
phiae christianae sive illustranda sive 
defendenda. Relativismo illi. quem 
Decessor Noster im. memoriae Pius 
XI modernismo dogmatico exaequans 
et „impense reprobans" ,,modernis- 
mum moralem, iuridicum ac socialem" 
(Litt. Encycl. Ubi arcano, AAS. 14, 
1922. p. 696) nuncupavit, — utpote 
qui supremam normam veri et falsi, 
boni et mali non iam immutabiles re- 
cti iustique leges agnoscat, sed sin- 
gulorum hominum, civilium ordinum, 
reipublicae, generis mutabilem utili- 
tatem statuere contendat — huic, di- 
cimus. modernismo vos, impavido pe- 
ctore, ut Evangelii praecones decet, 
veritates perfectas atque absolutissi- 
mas obiicere debetis, quae ex Deo 
natae sunt, unde primaria officia et 
iura singulorum, domestici convictus 
ac Civitatum necessario permanant, 
et sine quibus civilis societatis digni- 
tas et felicitas consistere nequeunt. 
Quod sane egregie praestabitis, si ve- 
ritates huiusmodi ita mentes vestras 
occupaverint, ut pro iisdem. sicut pro 
sanctae fidei mysteriis nullum labo- 
rem refugere, nulla incommoda recu- 
sare parati sitis. 

Illud quoque curandum vobis est, 
ut veritatem ita proponatis quae re- 
cte intellegatur et gustetur, perspicuo 
semper nec unquam ambiguo sermo- 
ne adhibito, vitatisque superfluis et 
noxiis mutationibus quae veritatis 
substantiam facile inficiunt. Hic sem- 
per mos, haec consuetudo fuit catholi- 

cae Ecclesiae. Ad haec etiam illud 
S. Pauli quadrat, quod sc. ,,jesus 
Christus... non fuit EST et NON, sed 
EST in eo fuit“ (2 Cor. 1, 19). 


Quodsi ad veritatis divinitus datae 
et ad mysteriorum fidei catholicae 
ordinem respicimus, verum quidem 
est ingentes progressus in investi- 
gandis et utendis naturae viribus, 
multoque magis strepitum, quo cultu- 
ra de rebus mere terrenis dissemina- 
tur, plurimorum mentes perturbasse, 
ita ut supernaturalia vix lam perci- 
pere possint; ast non minus verum 
est sollertes sacerdotes veritatibus fi- 
dei intime imbutos et Spiritu Dei re- 
pletos maiores hodie et mirabiliores 
successus, quam (fortasse nunquam 
antea, in hominibus Christo lucran- 
dis reportare. Ut tales et ipsi effi- 
ciamini sacerdotes, auctore et exem- 
plo sancto Paulo, nihil antiquius vo- 
bis sit studio theologiae sive biblicae- 
positivae sive speculativae. Alte in- 
sideat menti vestrae a fidelibus ho- 
die bonos animarum pastores et con- 
fessarios eruditos summo desiderio 
quaeri. Pio ergo fervore in studium 
theologiae moralis et iuris canonici 
incumbite! Etiam iuris canonici di- 
sciplina ad animarum salutem dirigi- 
tur et omnibus normis legibusque 
suis in id denique potissimumque 
tendit, ut homines gratia Dei sancti 
effecti vivant et moriantur. 


Disciplinae historicae, quatenus in 
Scholis tractantur, non tam in quae- 
stionibus criticis et mere apologeticis 
haereant, quamvis hae quoque suum 
momentum habeant, sed potius sem- 
per id spectent, ut actuosam Eccle- 
siae vitam demonstrent: quantum vi- 
delicet Ecclesia laboraverit; quanta 
passa sit; quibus viis et quo felici 
exitu sui muneris mandato satisfece- 
rit; quomodo caritatem opere exple- 
verit; ubinam pericula lateant, quae 
florescenti Ecclesiae statui obstent; 
qua in conditione publicae rationes 
inter Ecclesiam et Civitates interce- 
dentes se bene habuerint, in qua vero 
minus bene; quantum Ecclesia politi- 
cae potestati cedere possit, quibus- 


nam autem in adiunctis immobilis 
stare debeat: maturum denique de 
Ecclesiae conditione iudicium et sin- 
cerum erga Ecclesiam amorem — ecce 
quae schola historiae ecclesiasticae in 
alumno praestare et fovere debet, ac 
praesertim in vobis, dilectissimi fi- 
lii; qui hac in Urbe versamini, in 
qua antiqua monumenta, bibliothecae 
instructissimae, ac patentia studio et 
conquisition! tabularia, Ecclesiae ca- 
tholicae vitam per decurrentia saecula 
velut ob oculos ponunt. 


Ne autem constantiam et virtutem 
vestram labefactari sinatis, cotidie, 
dilecti filii, quantum fieri potest, ex 
inexhaustis Sacrorum librorum fonti- 
bus, Novi praesertim Testamenti, ge- 
nuinos Jesu Christi et Apostolorum 
spiritus haurite, qui semper in menti- 
bus, in verbis, in operibusque vestris 
resplendeant. Indefessi estote in labo- 
re, vacationum etiam tempore, ut qui 
vobis praesunt, fidentes dicere  pos- 
sint: ,Luceat lux vestra coram ho- 
minibus: ut videant opera vestra bo- 
na, et glorificent patrem vestrum qui 
in caelis est". (Matth. 5, 16). 


CARITATE CHRISTI INCENSI 


Divinae est vocationis vestrae ad 
Jesu Christi amorem et gratiam viam 
in hominum animis sternere. Ad 
quod quidem assequendum vos ipsos 
primum amore illo incendi necesse 
est. Christi autem amorem in vobis 
incendite per conjunctionem cum 
Christo in oratione et sacrificio. 


Per conjunctionem, dicimus, in 
oratione: siquidenf' si a Nobis quaeri- 
tis, quodnam verbum initio Pontifica- 
tus Nostri ad Ecclesiae catholicae sa- 
cerdotes habeamus, respondemus: O- 
rate, magis magisque et instantius o- 
rate! 


Per conjunctionem vero in sacrifi- 
cio: in Sacrificio Eucharistico. At 
non solum in eucharistico, sed una si- 
mul in sui ipsius quodammodo sacri- 
ficio. Nostis enim ex effectibus Ss. 
Eucharistiae unum esse, ut adsianti- 
bus et recipientibus robur ad sese ve- 
luti sacrificandum et abnegandum 

conferat. Variae christianae asceseos 
formae quoad secundaria multa diffe- 
rentes quidem sint et maneant; earum 
tamen nulla viam ad Dei caritatem 
novit citra sacrificium etiam sui ip- 
sius. Id enim Christus a suis sectato- 
ribus expostulat, qui dixit: „Si quis 
vult post me venire, abneget semet- 
ipsum, et tollat crucem suam quotidie, 
et sequatur me" (Luc. 9, 23); qui 
viam ad amorem Dei in observatione 
mandatorum divinorum esse expressis 
verbis definivit (Jo. 15, 10); qui de- 
nique — Apostolis suis potissimum — 
illam etiam mirabilem sententiam 
impertiit: „Amen, amen dico vobis, 
nisi granum frumenti cadens in ter- 
ram, mortuum fuerit, ipsum solum 
manet; si autem mortuum fuerit, mul- 
tum fructum affert" (]o. 12, 21-25). 


Sacerdotale munus singularia a vo- 
bis, ut ita dicamus, sacrificia requirit, 
inter quae praecipuum illud ac sui 
ipsius plenum sacrificium obsequii er- 
ga Christum per caelibatum. Probate 


` vos ipsos! Et si qui deprehenderint se 


impares esse ad illum servandum, eos 
obsecramus ut a Seminario disceden- 


=" tes alio se conferant, ubi aetatem ho- 


neste ac fructuose transigant, quam 
non sine salutis aeternae discrimine 
et Ecclesiae dedecore in Sanctuario 
essent acturi. Eos vero qui in statu 
sacerdotali iam vivunt aut eum ingre- 
di parati sunt, hortamur. ut se devo- 
veant totos et animo magno. Cavete, 
ne in hac liberalitate ab innumeris fi- 
delibus superemini, qui hodie pro Dei 
gloria et Jesu Christi fide durissima 
quaeque patienter ferunt; sed omni- 
bus in hoc certamine exemplo vestro 
praelucete, vestroque labore devotio- 
neque ipsis et omnibus divinam gra- 
tiam in vita et in morte procurate. 


Porro „hoc mandatum habemus a 
Deo,-ut qui diligit Deum. diligat et 
fratrem suum“ (1 Jo. 4, 21). Hanc in 
proximos caritatem Jesus Christus si- 
gnum ac veluti tesseram cuiusvis chri- 
stiani hominis declaravit (Jo. 13, 35), 
eademque multo magis catholici sa- 
cerdotis quasi insigne habenda est, 

quae ceteroquin a caritate in Deum 
dissociari nequit, ut aperte ostendit 
Paulus Apostolus, qui grandiloquo 
praeconio caritatem celebrans, Dei 
proximorumque amorem perbelle re- 
ciprocat (1 Cor. 13). Haec proximo- 
rum caritas limitum ignara ad omnes 
homines, linguas, nationes, genera se- 
se porrigit. Jamvero, carissimi filii, 
optatissima et singulari opportunitate 
0۱310191, quam romana commoratio 
vobis praebet, huius caritatis exercen- 
dae erga tantam iuvenum multitudi- 
nem, qui licet ex diversissimis et ma- 
xime inter se dissitis nationibus, om- 
nes tamen eiusdem sunt temporis, 
eiusdem fidei, eiusdem vocationis, 
eiusdem in Jesum Christum amoris, 
ac denique eiusdem omnino iuris in 
Ecclesia. Hac, dicimus, occasione uta- 
mini ad hanc fovendam caritatem, 
nec quidquam sive verbis sive re a 
vobis agatur, quod eam vel leviter 
laedat.  Concertationes politicarum 
partium aliis relinquite; haec tractare 
vestrum non est. Vos communicate in- 
vicem quae apostolatum, curam ani- 
marum, conditionem Ecclesiae eiusque 
incrementa spectant et iuvare possunt. 


Pius PP. XII ulterius declarat illam so- 
lam Ecclesiam, cuius caput Summus 
Pontifex est, esse Ecclesiam Christi, 
Ecclesiam caritatis; deinde hortatur con- 
gregatos, ut fiduciam filialem erga Apo- 
siolicam Sedem cum ipsorum fratribus 
toto orbe terrarum communicent. In 
mediis difficultatibus et aerumnis, quae 
ipsos in sacerdotali apostolatu quasi na- 
turali necessitate comitabuntur, non ta- 
men deerit consolatio divina, non deerit 
spes in illum ,,qui dedit nobis victoriam 
per Dominum nostrum Jesum- Chri- 
stum”. 


In fine allocutionis Summus Pontifex . 
convertitur ad suos auditores, dicens: 


„Quapropter vobis, dilectissimi filii, 
ea- graviter iteramus, quae  beatissi- 
mus Paulus laetus ac securus de fruc- 
tu laboris apostolici profitetur; ,Ita- 
que, fratres mei dilecti, stabiles esto- 
te et immobiles: abundantes in opere 
Domini semper, scientes, quod labor 
vester non est inanis in Domino“. 


Ácta SS. Congregationum 


Sacra Daenitentiaria Apostolica 


Indulgentiae Apostolicae quas Swm- 
mus Pontifex Pius PP. XII, die 11 
martii 1939, benigne concessit christi- 
fidelibus, qui aliquod pietatis vel reli- 
gionis obiectum, a se vel a sacerdote 
potestatem habente benedictum possi- 
dent, ac peculiaribus imperatis condi- 


- cionibus satisfecerint. 


1. Quisquis saltem semel in hebdo- 
mada recitare consueverit coronam 
Dominicam, vel aliquam ex beatae 
Mariae Virginis, vel rosarium aut sal- 
tem eius tertiam partem, vel officium 
parvum eiusdem B. Mariae Virginis, 
vel saltem vesperas aut nocturnum 
cum laudibus officii defunctorum, vel 
psalmos paenitentiales aut graduales, 
consueverit saltem semel in hebdomada 


- aliquod opus ex illis peragere quae sub 


appellatione , Operum misericordiae“ 
agnoscuntur, vel Missae interesse, ser- 
vatis conditionibus confessionis sacra- 
mentalis, sanctae Communionis et ali- 
cuius orationis ad mentem Summi Pon- 
tificis, lucrabitur Indulgentiam plena- 
riam diebus Nativitatis Domini, Epi- 
phaniae, Resurrectionis, Ascensionis, 
Pentecostes, Ssmae "Trinitatis, Corpo- 
ris Domini eiusdemque Sacratissimi 
Cordis, Purificationis, Annuntiationis, 
Assumptionis, Nativitatis et Immacu- 
latae Conceptionis B. Mariae Virginis; 
Nativitatis S. Ioannis Baptistae; u- 
triusque festi S. Ioseph Sponsi B. Ma- 
riae Virginis; Ss. Apostolorum Petri 
et Pauli, Andreae, Iacobi, Ioannis, Tho- 
mae, Philippi et Iacobi, Bartholomaei, 
Matthaei, Simonis et Iudae, Matthiae 
atque Omnium Sanctorum. 


Si quis vero ad sacramentalem con- 
fessionem ac ad sanctam Communio- 
nem minime accesserit, corde tamen 
contritus ad mentem Summi Pontifi- 
cis aliquantisper precatus fuerit, sin- 
gulis diebus supra recensitis partialem 
septem annorum lucrabitur Imdulgem- 
tiam. 


Insuper quisquis aliquod ex praedi- 
ctis pietatis vel caritatis operibus ex- 
pleverit, quoties id peregerit, partia- 
lem trium annorum Indulgentiam ۰ 
piscetur. 


2. Sacerdotes, qui nullo legitimo im- 
pedimento detenti quotidie s. Missae 
sacrificium celebrare consueverint, In- 
dulgentiam plenariam festis supra me- 
moratis consequentur, additis sacra- 
mentali confessione et oratione ad 
mentem Summi Pontificis. 

Quoties vero ipsi Sacrum litaverint, 
partialem quinque annorum Indulgen- 
tiam acquirent. 

3. Qui recitationi divini officii te- 
netur, obligationi huic obtemperans, 
plenariam Indulgentiam iisdem recen- 
sitis lucrabitur, servatis pariter con- 
ditionibus confessionis sacramentalis, 
sacrae Communionis et orationis ad 
mentem Summi Pontificis. 


Qui.vero hoc peregerit saltem corde 
contrito, partialem quinque annorum 
Indulgentiam singulis vicibus adipisce- 
tur. 

4. Quisquis cum primo diluculo,tum _ 
meridiano tempore, tum sub vesperam, 
vel cum primum postea potuerit, ora- 
tionem vulgo Angelus Domini, tempo- 
re autem paschali Regina caeli aut, 
has preces ignorans, quinquies Ave 
Maria recitaverit; itemque sub pri- 
mam noctis horam psalmum De pro- 
fundis vel, si eum nesciat, Pater No- 
ster cum Ave Maria et Requiem reci- 
taverit, partialem quingentorum die- 
rum. Indulgentiam consequetur. 


o. Eamdem Indulgentiam  acquiret. 
qui quavis feria sexta de Passione et 
Morte D. N. Iesu Christi aliquantulum 
pie cogitaverit, terque Orationem Do- 
minicam et Salutationem  Angelicam 
devote recitaverit. 

6. Qui suam conscientiam excusserit 
et peccata sua sincere detestatus fue- 
rit cum proposito se emendandi, devo- 
teque recitaverit semel Pater Noster, 
Ave Maria et Gloria Patri in honorem 
Ssmae Trinitatis, aut quinquies Gloria 
Patri in memoriam Quinque Vulnerum 
D. N. Iesu Christi, trecentorum die- 
rum Indulgentiam lucrabitur. ۱ 

7. Quisquis pro agonizantibus ora- 
verit, pro iis Pater noster cum Ave 
Maria saltem semel recitando, partia- 
lem centum dierum Indulgentiam adi- 
piscetur. 


ST 


8. Qui demum, in mortis articulo 
constitutus, animam suam devote Deo 
commendaverit et, rite confessus ac 
sacra Synaxi refectus vel saltem con- 
tritus, Ssmum Iesu Nomen ore, si po- 
tuerit, sin minus corde, devote invo- 
caverit et mortem de manu Domini, 
tamquam peccati stipendium, patien- 
ter susceperit, plenariam Indulgentiam 
consequetur. 

Monita 


1. Res aptae ad recipiendam bene- 
dictionem pro Indulgentiis Apostolicis 
lucrandis sunt tantummodo coronae, 
rosaria, cruces, crucifixi, parvae sta- 
tuae, numismata, dummodo non sint 
ex stanno, plumbo, vitro conflato ac 
vacuo aliave simili materia, quae fa- 
cile confringi vel consumi possit. 

2. Imagines Sanctorum alios ne re- 
praesentent quam rite canonizatos vel 
in probatis martyrologiis relatos. 

3. Ut quis valeat Indulgentias Apo- 
stolicas lucrari, necesse est ut aliquam 
ex rebus benedictis ab Ipso Summo 
Pontifice vel a Sacerdote facultate 
praedito, super se deferat aut in do- 
mo sua decenter retineat. 

4. Ex expressa Ssmi Domini Nostri 
declaratione, per Apostolicarum Indul- 
gentiarum concessionem nullatenus 
derogatur Índulgentiis a Summis Pon. 
tificibus iam alias forte concessis pro 
precibus, piis exercitiis vel operibus 
recensitis. 


DE PORTIUNCULAE 
INDULGENTIA ` 


Apostolica Sedes, nostris praeser- 


tim temporibus, cum in conccedendis . 


Indulgentiis, tum in earum acquisi- 
tione faciliore reddenda, maiore coti- 
die assolet largitate uti. 


Quam ad rem Ssmus Dominus No- 
ster Pius divina Providentia Pp. XII, 
ad plenariam quod attinet Portiuncu- 
lae Indulgentiam lucrandam, pro im- 
pensissima pietate Sua, hoc decernere 
dignatus est, ut scilicet, abrogato n. 
V Decreti „Ut septimi pleni" ab hoc 
Sacro Tribunali die x mensis [ulii a. 
MDCCCCXXIV editi, omnes Eccle- 
siae Cathedrales ac Paroeciales, ac 
praeterea aliae Ecclesiae aliaque Ora- 
toria — pro quibus, in amplioribus 
praesertim Paroeciis, ex prudenti lo- 
corum Ordinarii arbitrio, fidelium 
commodum id postulare videatur — 
a Sacra Paenitentiaria Apostolica, per 
supplicem libellum ab Ordinario com- 
mendatum, Portiunculae privilegium 
obtinere possint. Contrariis quibusli- 
bet minime obstantibus. 


Datum Romae die 1 Maii 1939. 


Sacra Congregatio pro Ecclesia Orientali 


De annua relatione ad Sacram Con- 
gregationem mittenda a sacerdotibus 
ritus orientalis curam animarum ha- 
bentibus extra fines sui Patriarcha- 
tus, sub Iurisdictione Ordinarii alieni 
ritus. 

DECRETUM 


Cordi semper fuit S. Congregationi 
pro Ecclesia Orientali 96 
spirituali providere fidelium sibi con- 
creditorum, non eorum tantum qui in- 
tra fines suorum Patriarchatuum de- 
gunt, sed eorum etiam qui, suapte vo- 
luntate vel necessitate aliqua compulsi, 
` extra eosdem fines versantur, sub 
iurisdictione Ordinarii alius ritus. Hanc 
ob rem sacerdotibus huic adsistentiae 
addictis, saepius S. Congregatio multa 
commendavit, consilia dedit, quasdam 
obligationes imposuit. Inter haec vo. 

luit ut singuli hi sacerdotes quotannis 
relationem, ab ipsis subscriptam et ab 
Ordinario loci probatam, mitterent, 
qua de fidelibus et de ministerio in 
ipsorum bonum ab ipsis exercito quo- 
tannis referrent. Hic iuvat iterum me- 
morare quae in decreto „Qua sollerti" 
diei 23 mensis Decembris anni 1929, 
et in Instructione diei 26 Septembris 
a. 1932 continentur: ,in fine cuiusque 
anni, a die data in rescripto suppu- 
tandi, tenetur quilibet sacerdos orien- 
talis qui in praefatis regionibus degit, 
relationem scriptam mittere ad S. Con- 
gregationem pro Ecclesia Orientali de 
statu religioso suorum fidelium et de 
sacro ministerio adimpleto; hanc vero 
relationem exhibebit Ordinario loci, ut 
hic sua auctoritate eam scripto com- 
probet, opportune suas addens adnota- 

tiones; ipseque Ordinarius eam ad Sa- 

cram Congregationem transmittet". 
Quo vero facilius ac plenius huic 

obligationi a singulis sacerdotibus, 


quibus onus hoc incumbit, satisfieri 
possit, exemplar proponitur iuxta quod 
praedictae relationes erunt quotannis 
in posterum redigendae. 


Sacra Congregatio Rituum 


Normae servandae in ۹8 
processibus ordinariis super causis hi- 
storicis. 

]. — Antequam Processus institua. 
tur, Ordinarius, audito Fidei Promo- 
tore seu Fiscalij Commissionem insti- 
tuat trium membrorum, quorum peri- 
tia circa historicas methodos et circa 
archivales investigationes omnino sit 
probata. His competit „in solidum" of. 
ficium colbgendi omnes fontes scrip- 
tos circa vitam, virtutes vel marty. 
rium, antiquam famam sanctitatis vel 
martyrii, aut antiquum cultum Servi 
Dei. 

2. — Si Servus Dei ad aliquam reli- 
giosam Familiam  pertinuerit, duo 
Commissionis membra eidem religio- 
sae Familiae extranei esse debent. 

3. — Qui sunt membra Commissionis 
induci debent uti ,testes ex officio" 
tum in Processum super perquisitione 
scriptorum, in quo scripta Servi Dei 
quae suis investigationibus ipsi inve. 
nerint deponent, tum in Processum su- 
per fama sanctitatis, virtutum vel 


martyrii et miraculorum. In hoc alte- 
ro Processu iisdem erit enumerare ac 
describere singillatim quas ipsi pere- 
gerint investigationes. Praeterea sub 
sanctitate iuramenti declarare debent: 
1? omnes investigationes peregisse ac 
omnia collegisse quae ad Servum Dei 
quomodocumque referri possint; 2? 
nullum documentum aut textum adul. 
terasse vel mutilasse. Iidem vero te- 
stes interrogandi quoque sunt circa 
authenticitatem et valorem singulorum 
documentorum vel textuum allatorum. 

4. — Documenta et testimonia scri- 
pta, in praedicta investigatione colle- 
cta, inseri debent in Processum, aut 
in originali, aut in originalis copia 
photographice expressa, aut in exem- 
plo authentice recognito. 

5. — Testes omnes, in responsioni- 
bus ad interrogatoria et ad articulos 
circa vitam, virtutes, antiquam famam 
sanctitatis vel martyrii, aut antiquum 
cultum, omnes illas notitias omittant, 
quae ipsis ex lectione tantum testimo- 
niorum scriptorum innotuerunt. 


(Ex Actis Ap. Sedis, num. 4, 5, 7, 1939 a.) 


CHRONICA 


CIVITAS VATICANA 


Multi iuvenes operarii ut peregri- 
natores religiosi Romam venient. Pau- 
lo ante Summ. Pontif. adierunt Capel- 
lani societatum iuvenum operariorum 
Francogalliae et Helvetiae. lamvero 
mense Septembri magna peregrinatio 
religiosa omnium fere participum il- 
lius societatis (I.O.C.) Iuvenum Ope- 
rariorum ex civitatibus supra comme- 
moratis Romam proficiscetur, cui cir- 
citer 20 milia iuvenum catholicorum 
intererunt. Qui quidem peregrinatores 
religiosi. ut nuntiant. Summum Fonti- 
ficem honorificentissime  salutabunt 
et certiorem eum facient de sua pro- 
pensa in Illum caritate et benignitate. 


GALLIA 


Ultimis sex annis cura et impulsu 
archiepiscopi Parisiorum Eminentissi- 
mi Cardinalis Verdier 97 novae ec- 
clesiae et sex capellae in territorio 
l'rancogallorum exstructae sunt et 
proximo tempore etiam septem tem- 
pla exaedificabuntur. 


Gallia. quae merito fidelissima fi- 
lia Ecclesiae Catholicae existimatur, 
plurimas ecclesias B. Mariae Virgini 
consecratas possidet. ln solis Parisiis 
50 ecclesiae, quae sub titulo B. Ma- 
riae erectae erant. exsistunt. Proximo 
tempore liber a quodam sacerdote 
Francogallico scriptus typis edetur, 
in quo historia harum ecclesiarum 
enarrabitur. 

.Praeterea esse Praesidenti 


Ca i 


Praecipui honores Francogallorum 
Reipublicae Praesidentis. Ut in ephe- 
meridibus Parisinis legimus Praesi- 


dentem Reipublicae  l'rancogallorum 
titulo Canonici .honoris causa" ali- 
quot lrancogallorum ecclesiarum ca- 
thedralium nuncupari posse. Tum 
quoque esse participem curiae collegii 
Canonicorum cathedrarum in urbibus 
Lyon. Chartres, Orlean et Chalon. 
titulum: 
.Protectoris ecclesiarum | Francogal- 
liae“. Privilegiis his uti etiam extra 
Francogalliae fines, quippe qui titu- 
lo patroni ecclesiae sancti loannis La- 
teranensis ornatus sit. 


HELVETIA 
' Societates iuventutis ^ Helvetiae 
in concilio publico palam  pro- 


fessi sunt se summo odio scaenicos 
pornographicos ludos, qui in Corso- 
Theatro-Zurich celebrabantur. pro- 
sequi. Tum quoque in Francogallia 
simile odium catholicorum apparuit. 
quo mores incestos et meretricios pro- 
sequuntur. lamvero in senatu Fran- 
'cogallico lex promulgata est, ut mores 
publici diligentissime servarentur. 


HISPANIA 


` Quemadmodum religionis Christia- 
nae res in Hispania constituantur? 
Primis. diebus mensis [unii consilium 

Statua B. M. 
Virginis, quae in 
oppido Mas Ri- 
lher aestate huius 
anni erigetur. 
Longitudo capi- 
tis 3 
erit. 

Hoc opus arti- 
ficiosum a scul- 
اس‎ ptore Georgio 
1٩۹1 Serraz perficitur 
LA (Confer „Mil. 
e Ln. ^ num.? a. 

"wwe 1938). 


archiepiscoporum Hispaniae habitum ` 


est. in quo gravissimae res de consti- 
tuenda Ecclesia Catholica Hispanien- 
si peractae sunt. Itaque inde a bello 
civili suscepto Actioni Catholicae Hi- 
spaniensi catholici saeculares episco- 
po Tortosae praefecto praefuerunt. 
qui sunt participes Generalis Commis- 
sionis. quae ..Central — Iunta" dici- 
tur. quaeque catholicis saecularibus et 
episcopo. 50350۳6 clerico, constat. 
Nunc autem in nova Hispania cura 
Actionis Catholicae Cardinali Primati 
Hispaniae Goma y Temas permitte- 
tur. Praeterea speciale Concilium Ge- 
nerale constituetur. quod de variis re- 


bus ad fidem spectantibus opinabitur.: 


metrorum, 


Fas est commemorare postremo tem- 


pore doctrinam et integros mores 
Christianos florentissime renatos esse 
apud catholicos Hispaniae, tum quo- 
que plurimos candidatos ordini cle- 
ricali ultimis decem annis nomen 
suum dedisse. 


Signa Christi crucis in scholas His- 
paniae restituta sunt. In omnibus 
scholis Barcellonae magna cum caeri- 
monia signa Christi crutis rursus po- 
sita sunt plurimis catholicis praesen- 
tibus. magistratibus publicis et prae- 
fectis militaribus. Priusquam signa 
crucis suspensa erant, in aede cathe- 


drali illius urbis sollemniter consecra- 


ta sunt. In nonnullis etiam ludis pu- 
blicis episcopus Barcellonae ipse sig- 
num Christi crucis in aulis recreatio- 
nis et in classibus suspendit. Tum 
quoque signa Christi crucis in omnes 
Barcellonae superiores scholas resti- 
tuta sunt. 


Quot templa in capite Hispaniae 
remanserint. Bello civili Hispanien- 
si composito tantummodo 21 templa 
in capite Hispaniae remanserunt, quo- 
rum numerus antea 300 attinebat. In 
iis ecclesiis, quae integrae permanse- 
runt, sollemnes celebrationes gratias 
Deo agendi causa peractae sunt. Reli- 
quae ecclesiae sive omnino deletae 
sunt, sive in castra militaria, cinema- 
tographicas aedes, cubicula sessionum 
etc. commutatae sunt. 


Qua erga Deum pietate generalissi- 
mus Franco, Hispaniae nationalis mo- 
derator, excellat. In Portugallico 
„Nuntio Cordis Iesu“ notabiles res. 
quae pietatem generalissimi [Franco 
attinent. traditae sunt. Itaque illum 
excellentissimum | virum Missae sa- 
crae non solum diebus festis sed etiam 
negotiosis adesse, saepe etiam San- 
ctissimum Sacramentum sumere. [n 
conclavi autem, in quo cotidie suis 
muneribus fungitur, suspensum esse 
signum crucis Christi, imaginein San- 
ctissimi Cordis lesu et Matris San- 
ctissimae de Pilar. Cum autem hostes 
in bello Madritico acrius urgerent. 
tum generalissimus Franco ita oravit: 
Sanctissimum Cor lesu serva nos, 
Mater Sanctissima adiuva et defende 
nos! Tu enim es nostra Imperatrix". 
Praeterea memorare licet illum excel- 
lentem virum ipsum in sua familia 
Rosario recitando praeesse. 


IRLANDIA 


Numerus protestantium in Irlandia 
continuo minuitur. In generali conci- 
lio Ecclesiae Anglicanae summus prin- 
ceps illius confessionis firmiter expo- 
suit ultimis decem annis numerum 


confessorum Ecclesiae. Anglicanae 06 


milibus personarum minutum esse. 
Tum quoque vehementissime suos fi- 


deles cohortatus est. ut sancta vincula’ 
connubii summo honore afficiant. 


POLONIA 


Votum Beatissimae Mariae Virgini 
Claromontanae a fabris claustrariis 
Polonorum oblatum est. Die 7 mensis 
Mai participes Sodalicii Christiani fa-, 
brorum claustrariorum obtulerunt in 
urbe Czestochowa Matri Dei Claro- 
montanae scutulum pectorale. Prae- 
terea pulcherrima lilia ex aere mani- 
bus caelata oblata erant. quae sunt 
signum Immaculatae Conceptionis 
Matris Dei. Quae quidem lilia summo 
artificio excussa calicibus similia et 
foliis argentosis cum vitta aurata 
hanc inscriptionem habent: ..Reginae 
Regni Poloniae — Sodalicium Fabro- 
rum claustrariorum Varsoviae die 

Iunii 1939 a." 


Hoc religiosum signum ex auro 
confectum cum imagine B. Matris Dei 
Claromontanae inter signa positum 
cum aquila et sigillo illius Sodalicii 
Christianorum Fabrorum Claustrario- 
rum habet inscriptionem in vittis im- 
pressam: „Sub Tuum praesidium con- 
fugimus" 


Consecratio statuae — Beatissimae 
Mariae Virginis, Patronae lIuventutis 
Academicae. Medio mense Maio hoc: 
anno in ,,Academicorum Aede Sani- 
tatis" locis, quae Mikulszyn appel-. 
lantur. statua B. Mariae Virginis. 
Patronae [Iuventutis Academicae con- 
secrata est. 
Rectores et Professores superiorum 
scholarum Leopolis atque frequentes 
Academici interfuerunt, qui eo con- 
venerunt. 


Dies festi Mariani in provincia Po- . 


lonorum, quae Wolyn appellatur, ha- 
biti sunt. Die 29 Mai hoc anno in op- 


pido, cui nomen est Równe, in orien- . 


tali provincia Poloniae, quae 8 
appellatur, celeberrimus dies festus 
habitus est, quo exemplar miraculosae 
imaginis Matris Dei Claromontanae | 
(de Czestochowa) a piis Patribus ' 
Paulinis ex urbe Czestochowa colonis 
ilius praefecturae dono datum est. 
Cui tam splendidissimae celebrationi 

Itaque illi celebrationi. 


plurimi fideles ex provincia Volinen- 
si et ex aliis finitimis regionibus وز‎ 
terfuere. Vestimentum illius imaginis 
ornatum est septuaginta et septem 
emblematibus variarum legionum Po- 
lonarum, quae proelia ad praefectu- 
ram Volinensem hostibus liberandam 
commiserant. In finibus illius regionis 
adventum miraculosae imaginis, re- 
verendissimi episcopi Adolphus Szela- 
zek et J. Gawlina. praefectus eius 
provinciae atque generalissimus Smo- 
rawinski expectaverunt. 


Vota Mariana iuventutis Academi- 
cae locis Silesiae, quae Piekary appel- 
lantur. Polonorum iuventus Academi- 
ca praefecturae Silesiacae die 29 men- 
sis lunii sollemnissime vota Matri 
Dei. quae sedem suam locis Piekary 
habet. obtulerunt et hac re sua prima 
excellentissima vota Academica anno 
1936 manifestata confirmaverunt, cum 
omnes totius Poloniae Universitatum 
studiosi Immaculatam Matrem Dei 
suam Reginam atque Dominam appel- 
laverunt. 


Ex tota Polonia excubiarum, quae 
in compescendis incendiis versantur, 
concursus in urbe Czestochowa factus 
est. Die 18 mensis Iunii hoc anno con- 
cursus excubiarum. quae in compe- 
scendis incendiis versantur. in urbe 
Czestochowa habitus est. Gratiae re- 
ferendae causa participes excubiarum. 
quae in compescendis incendiis ver- 


santur. Poloniae hestitutae pulcherri- 
mum signum religiosum ex auro con- 
fectum Beatissimae Mariae Virgini 
Claromontanae obtulerunt. Quae qui- 
dem celebratio summa caerimonia ha- 
bita est, quoniam tum plurimi legati 
ex tota Polonia eo concurrerunt. (Vi- 
de imag. infra). 

Pia peregrinatio deputatorum ac 
senatorum reipublicae Polonae ad ho- 
norandam B. M. V. Czestochoviensem 
(Claromontanam). 


Die 6 Julii venerunt Czestochovam 
(Clarum Montem) ut peregrini sena- 
tores necnon deputati gubernii Polo- 
ni. Qui omnes sollemnem Missam au- 
diverunt multique eorum S. Euchari- 
stia se refecerunt. 


Aureum diadema B. Mariae V. de 
Jazlowiec superimponitur. Die 9 Ju- 
lii statuae B. Mariae V. de Jazlowiec 
nomine ipsius Summi Pontificis 
Pi XII diadema regium sollemni ri- 
tu impositum est. Quibus sollemnita- 
tibus quam plurimi interfuerunt. in- 
ter quos praecipue Sorores Immacu- 
latae Conceptionis nocnon equites 
exercitus poloni s.d. „de Jazlowiec" 
(Ulani Jazlowieccy) enumerandi sunt. 


Magzus congressus S. Francisci 
Assisiensis  asseclarum. Recurrente 
centesimo quadragesimo lustro. quo 
S. Francisci Assisiensis 111 Ordo in 

terris Poloniae fundatus est. die 8 
Julii ad thronum B. Mariae V. in 
Czestochowa (Clarus Mons) amplus 
congressus — lranciscanus celebrari 
coepit. Notatu dignum est, quod huic 
congressui ultra centum milia fide- 
lium interfuerunt. qui sive curru 
viae ferreae sive vehiculis sive pedi- 
bus undique ex tota Polonia praeeun- 
tibus 300 sacerdotibus saecularibus 
ac 120 religiosis advenerunt. 


AMERICA 


Monumentum Summi Pontif. Pii XII 
in Civitatibus Americae Confoe- 
deratis extruetur. In Civitatibus 
Americae Confoederatis (USA) con- 
silium captum est, ut in freto Oakland 
monumentum praesentis summi Pon- 


tificis Pii XII poneretur in memoriam : 


itineris ab eo facti. qui tum muneri- 
ribus Secretarii Civitatis Vaticanae 
functus erat. 


Excellentissimus ephemeridum Ame- 
ricae scriptor fidem catholicam pro- 
fessus est! Mense [unio hoc anno no- 
tissimus vir rebus publicis operam 
dans atque ^ Americanus diurnorum 
Actorum scriptor. qui suis commenta- 
riis bellicis eminuit. cui nomen est 
Heywood Broun a reverendissimo 
praelato Fulton I. Sheeno ad fidem 
catholicam conversus est. Hucusque 
enim hic illustrissimus vir ecclesiae 
Anglicanae adscriptus erat. 


ASIA 


Princeps Actionis Catholicae Mini- 
ster Instructionis Publicae factus est. 
[Indiarum catholici magnopere laetati 
sunt excellentissimum virum C. I. 
Varkey Ministrum Instructionis Pu- 
blicae nominatum esse. Hic vero illu- 
strissimus vir notus princeps Actionis 
Catholicae erat atque pro suis labo- 
ribus Pontificio clipeo militari sancti 
Gregorii ornatus est et iam multos 
annos abhinc in Societate Catholica 
apud universos Indianos summa au- 
ctoritate et vi usus est. Itaque omnes 
fere congressus religiosi annui eius 
opera constituti erant. Eius quoque 
cura Catholicum Institutum ad laicos 


Indianos. et Birmanos doctrina Chri- 
stiana instruendos erectum 'est. 


Sacerdos Sinensis 5 milia aegroto- 
rum cura amplexus est. Sacerdos urbi 
Changaza praepositus natione Sinen- 
sis perfugarum curam habuit. quorum 
numerus 5.000 homines attinet, qui- 
que in castris praefecturae Changaza 
collocati sunt. Itaque aliquot men- 
sibus plus quam 5 milia seri antisep- 
tici morbis hominibus correptis ad- 
hibuit. ut eos gravibus morbis libe- 
raret. Qui quidem aegroti ab illo 
sacerdote conciliati sunt Christo at- 
que sacramento baptismi affecti sunt. 


Universitas Catholica in urbe Si- 
nensi Shanghai erecta est. Quamquam 
nunc in Sina gravissimum bellum ge- 
ritur, tamen Universitas Catholica in 
urbe Shanghai erecta, quae „Aurora“ 
appellatur. continuo augetur. ita ut 
etiam pagani ei subsidio veniant. [ta- 
que quidam notus medicus, qui reli- 
gionem Buddhae confitetur. illi Uni- 
versitati totam suam bibliothecam 
obtulit, quae viginti et quinque mili- 
bus operum. quae in artibus versan- 
tur, constat. 


Antiqua versio Novi Testamenti 
sermone Sinensi composita. Praefecto 
Apostolico locis Cicikar in provincia 
Mandshukuo reverendissimo Hugento- 
blero quaedam familia Christiana 
octo magnos tomos scriptura ^inensi 
typis excriptos in ligno incisos dono 
dedit. Diligentius cum viri doctissimi 
hos libros perspexissent. in persua- 
sionem venerunt hos esse libros Scrip- 
turae Sacrae novi Testamenti sermo- 
ne.Sinensi compositos. Sed cum in li- 
bris nec locus edendi neque nomen 
interpretis tradita essent. difficile est 
definire locum, ubi translati sint illi 
libri. Itaque magnus litterarum Si- 
nensium peritus O. Gilbert pos- 
se alterum de duobus esse decla- 
ravit: aut hanc versionem a quodam 
missionario catholico perfectam esse 
atque Pekini typis editam esse, aut a 
missionario — schismatico, qui 5 
suum prope flumen Amur typis ex- 
cripserit. 

AFRICA 


° Mons. Joseph Faye 


"Primum in historia Ecclesiae- tres 
Nigri Episcopi consecrati sunt. Sum- 
mo Pontifice Pio XI, qui ..Papa Mis- 
IM "ec k . os : 

SD sionum" habitus est. 18 viri Sinenses, 
duo laponenses, unus Ceylonus at- 
que unus Aethiops episcopi consecrati 
sunt. Pius Xll«qui vestigia summi sui 

Antecessoris sequitur, initio sui ponti- 
. . ficatus Nigrae Terrae aliquot indige- 
-nas episcopos dedit. 111 quidem paulo 
1 ante creati episcopi missionarii suis 
$ muneribus in variis Africae partibus 
| fungentur. Primus eorum Excellentis- 
7 simus episcopus Ignatius Ramarosan- 

dratana est Vicarius Apostolicus no- 
, vae praefecturae missionariae, quae 

Miarinarivo appellatur. in insula Ma- 
. ¥ dagascar sitae. Praeter undecim sa- 


—— —* cerdotes Nigros novo Episcopo oboe- 
چ‎ dient ltaliani Trinitarii. ut sacerdotes 
2 Europaei. Excellentissimus Ramaro- 
|  sandratana quadragesimum septimum 
M vitae annum agit. Studia philosophiae 
3 et theologiae in Seminario Patrum S.I. 
n in oppido Tamanariva finivit. Alter 
Sys episcopus Niger excellentissimus lo- 
e , seph Kiwanuka paulo ante erecto Vi- 


f. cariatui Apostolico de Masaka in pro- 
vincia Uganda (praesidium et patro- 


E? 94 


cinium Magnae Britanniae), praeest. 
Tertius episcopus quoque Niger est 
reverendissimus loseph Faye, parti- 
ceps Concilii Spiritus Sancti. Mons. 
Faye muneri Praefecti Apostolici in 
provincia missionaria X Ziguincher 
praeest, quae a vicariatu Apostolico 
de Senegal seiuncta est. Reverendis- 
simus ep. Faye vix tricesimum quar- 
tum vitae annum agit. Itaque Summ. 
Pontif. Pius XII cum tres Nigros 
tanto honore affecit, ostendere voluit 
secundum Ecclesiae Catholicae doc- 
trinam omnia hominum genera ac 
semina pari modo ducenda 6 
tractanda esse. Quapropter non so-. 
lum cives gentium magno et antiquo 
cultu, sed etiam humiles filii Nigrae 


Africae summis honoribus inter suos , 


populares fungi possunt. 
„Actio Mariana“. (A. M.) Sub hoc 


brevi titulo a tribus circiter annis in 
Africa meridionali quidam Apostola- 
tus Marianus initium sumpsit, qui 
quamvis magnae hominum multitudi- 
ni adhuc incognitus. aut vix ab eo 
perspectus, quiete verum cultum ac 
devotionem erga Beatissimam Virgi- 
nem disseminare studet. Haec Actio 
Mariana imprimis id spectat, ut de- 
votio erga Beatissimam Virginem Dei- 
param per opera vel scripta typis im- 
pressa. necnon per inventum radio- 
phonicum. atque per imagines arte 
permotas seu devolutas, propagetur et 
magis innotescat et confirmetur. Qui 
quidem finis ut eo melius obtineri ac 
promoveri possit, folium cui titulus: 
„Königin des Reiches Christi" (,Re- 
gina Regni Christi"), tamquam huic 
actioni proprium instrumentum, edi- 
tum est, quod tertio quovis mense 
(interim lingua Germanica tantum) 
apparet. Ceterum haec pia Unio’ ad 
mentem doctrinae mariologicae circa 
sanctificationem propriam a D. Ludo- 
vico Maria Grignon de Montfort 
promulgatae. agere et procedere 
sibi proposuit. Sodales | eius > ad 
hoc etiam praecipue cooperari ni- 
tuntur. ut folii memorati progressus 
D. a. promoveatur. Quod ab ipsis so- 
dalibus A. M. pro folio hoc conscribi- 

"huc circa hanc 


tur, nominibus eorum reticitis publi- 
catur et solis litteris A. M. (Actio 
Mariana) subsignatur. Ex Statutis 
A. M., quae hucusque lingua Germa- 
nica et Anglica edita sunt, plura ad- 
Actionem cognosci 
possunt. Huic Actioni Marianae, quae 
iam a nonnullis Reverendissimis Epi- 
scopis approbata est et benedictione 
eorum prosecuta. nunc plus quam 1400 
sodales adscripti sunt, inter quos non 
pauci Sacerdotes in variis terrae par- 
tibus seu provinciis. Qui unioni huic 
aggregari vel plus circa eam scire cu- 
pit, scribat ad: „Actio Mariana", St. 
Mary's Clerical Seminary, P. O. Ixo- 
po Natal South Africa. 


Numerus catholicorum in Africa 


crescit. 


In Rodesia meridionali numerus 
catholicorum, qui iam baptizati sunt 
eorumque, qui brevi elementa chri- 
stianae fidei cognoscent. 8 
confessores explet. Praeter 81.758 
Luropaeos sunt ibi Aethiopes catholici 
numero 418.378 gente. quae Bantu 
appellatur, orti, deinde 33.840 metisi, 
qui ita dicuntur, tum 2.724 Indiani: 
Atque ab anno 1932. cum a Summo 
Pontifice Pio XI Praefectura Aposto- 


Africae Meridionalis erecta es.‏ ه116 

.lentissimus Gylswyk 


set, catholicisinus 
augetur. 


magis magisque 
Legatus Apostolicus excel- 
۱ aliquot novos 
Vicariatus Apostolicos constituit at- 
que numerum sacerdotum. qui re mis- 
Sionaria exercenda occupati sunt, 
auxit. Ad cultum missionarium pro- 
movendum variae .Caritatis  socie- 
tates erectae et novi ludi constituti 
sunt, tum quoque cura maior Acto- 
rum. et ^ephemeridum catholicarum 


habita est. Europaeis autem in Afri- 


ca meridionali dissipatis haec perio- 


- dicd destinata sunt. quae unoquoque 


mense typis eduntur: „, Catholic Ti- 


| mes et periodicum unaquaque heb- 


. domada prodiens ,Southern Cross". 


Indigenis vero duo periodica edun. 
tur: ,,Moeletri da 8350010 in oratio- 


"De »sesuto* compositum et .,Um-Afri- 


Æ 1n sermone  .zulusco'. 


Animis 


. paganorum ad verum Dei cultum con- 


vertendis viginti et tres episcopi, 739 
sacerdotes, 4.403 religiosae, tum 2.575 
catechistae et aliquot milia magistro- 
rum operam dant. 


Sedis Apostolicae Legatus congres- 
sui byzantologiae aderit. Internatio- 
nali congressui byzantologiae, qui Al- 
geri, notissima urbe Africae meridio- 
nalis. hoc anno mense Octobri habe- 
bitur. sedis Apostolicae Legatus re- 
ver. P. Gulielmus Jerphanien S. I. pro- 
fessor Pontifici Instituti Orientalis 
aderit. | 


Res missionaria in Africa florentis- 
sime augetur. In Vicariatu Apostoli- 
co de Urundi catholicismus pulcherri- 
me augetur. Numerus catholicorum, 
qui anno 1928 30 milia confessorum 
expleverat, nunc decemplici numero 
auctus est. Numerus quoque missiona- 
riorum 29 sacerdotibus auctus est. Sa- 
cerdotes indigenae nunc in numero 
15 sunt (antea 4). Nihilo setius hic nu- 
merus nimis exiguus esse videtur pro- 
pter magnam multitudinem pagano- 
rum, quos lumine veritatis Christia- 
nae illustrari oportet. In Vicariatu de 
Urundi 300 milia nunc catholicorum 
existunt. 

Missiones | i 

Quemadmodum res missionaria in 
mundo exerceatur? Reverendissimus 
loannes Thauren, professor Universi- 
tatis Vindobonae atque excellentissi- 
mus sacerdos missionarius paulo ante 
numeros ad rem missionariam spe- 
ctantes promulgavit, praeterea autem 
firmissime exposuit postremo tempo- 
re numerum indigenarum catholico- : 
rum, qui in servitium Dei se reddunt, 
valde auctum esse. Itaque in Sina in- 
ter 4.452 sacerdotes missionarios in- 
digenae sunt in numero 1.835. In Sina 
nunc 129 loca missionaria exsistunt, 
quibus 23 episcopi indigenae propa- 
gandae fidei operam dant. In Indiis 
erecta sunt 12 Seminaria Clericorum 
maiora, in quibus 900 candidati ec- 
clesiastici ad sacerdotium praeparan- 
tur. Numerus autem sacerdotum indi- 
genarum in Indiis 2.600 servos Dei 
attinet, in quibus 2.056 missionarii 
exterarum gentium versantur. 

